Офлоксим – medu.uz – Дорилар ҳақида маълумотлар ўзбек тилида\nHome Йўриқномалар Офлоксим\nПрепаратнинг савдо номи: Офлоксим\nхар бир мл эритма қуйидагиларни сақлайди:\nТаърифи: оқдан оч-сариқ ранггача бўлган, тиниқ суюқлик.\nФторхинолонлар гуруҳига мансуб, кенг таъсир доирасига эга микробларга қарши восита, юқори спирализацияни ва шу йўл билан бактерияларнинг ДНК сининг барқарорлигини таъминловчи бактерияларнинг ДНК-гираза ферментига таъсир кўрсатади (ДНК занжирларининг барқарорлигини бузилиши бактерияларни ўлимига олиб келади). Бактерицид таъсир кўрсатади.\nБета-лактамазани ишлаб чиқарувчи микроорганизмлар ва тез ўсувчи атипик микобактерияларга нисбатан фаол. Унга сезгир микроорганизмлар: Staphylococcus aureus, Staphylococcus epidermidis, Neisseria gonorrhoeae, Neisseria meningitides, Escherichia coli, Citrobacter spp., Klebsiella spp. (шу жумладан Klebsiella pneumonia), Enterobacter spp., Hafnia spp., Proteus spp. (шу жумладан Proteus mirabilis, Proteus vulgaris – индол-мусбат ва индол-манфий), Salmonella spp., Shigella spp. (шу жумладан Shigella sonnei), Yersinia enterolytica, Campilobacter jejuni, Aeromonas hydrophila, Vibrio cholerae, Vibrio parahaemolyticus, Haemophilus influenzae, Chlamydia spp., Legionella spp., Serratia spp., Providencia spp., Haemophilus ducreyi, Bordetella parapertussis, Bordetella pertussis, Moraxella catarrhalis, Propionibacterium acne, Brucella spp.\nПрепаратга турли сезгирликка эга: Enterococcus faecalis, Streptococcus pneumoniae, Streptococcus pyogenes, Streptococcus viridans, Serratio marcescens, Pseudomonas aeruginosa, Acinetobacter spp., Mycoplasma hominis, Mycoplasma pneumoniae, Mycobacterium tuberculosis, Mycobacterium fortuitum, Ureaplasma urealyticum, Clostridium perfringens, Corynebacterium spp., Helicobacter pylori, Listeria monocytogenes, Gardnerella vaginalis.\nОфлоксациннинг ярим чиқарилиш даври 6-7 соатга тенг. Буйрак орқали ўзгармаган ҳолда 80%, тахминан 4% сафро билан, фаол модданинг оз миқдори меъда-ичак йўллари орқали чиқарилади.\nНафас йўлларининг (бронхит, пневмония), ЛОР-аъзолари (синусит, фарингит, ўрта отит, ларингит), тери , юмшоқ тўқималарнинг, суяклар, қорин бўшлиғининг ва ўт чиқариш йўлларининг касалликлари (бактериал энтеритларидан ташқари), буйрак (пиелонефрит) сийдик чиқариш йўллари (синусит, уретрит), кичик чаноқ аъзолари ва жинсий аъзолар (эндометрит, сальпингит, оофорит, цервицит, параметрит, простатит, кольпит, орхит, эпидидимит), гонорея, хламидиоз, септицемия (фақат вена ичига юбориш учун), менингит, иммун ҳолатини бузилиши бўлган беморларда инфекцияларни профилактикаси (шу жумладан нейтропения); шох пардаларнинг бактериал яралари, конъюктивит, блефарит, мейбомит (гўмичак), дакриоцистит, креатит, кўзнинг хламидияли инфекциялари.\nВена ичига томчилаб юборилади. Дозалар инфекцияни жойлашиши ва кечишини оғирлигига, шунингдек микроорганизмларнинг сезгирлиги, беморнинг умумий ҳолати ҳамда жигар ва буйракнинг фаолиятига қараб шахсий равишда танланади.\nВена ичига томчилаб юборишни 200 мг ли бир марталик дозадан бошланади, у 30-60 минут давомида аста-секин юборилади. Беморнинг ҳолати яхшиланганида худди шу суткалик дозада препаратни перорал қабул қилишга ўтилади.\nСийдик чиқариш йўлларининг инфекциялари – 100 мг суткада 1-2 марта, буйраклар ва жинсий аъзоларнинг инфекциялари – 100 мг дан 200 мг гача суткада 2 марта, нафас йўллари, шунингдек ЛОР-аъзоларининг инфекциялари, тери ва юмшоқ тўқималарнинг инфекциялари, суяк ва бўғимларнинг инфекциялари, қорин бўшлиғининг инфекциялари, бактериал энтерит, септик инфекцияларда – 200 мг дан суткада 2 марта. Зарурат туғилганида доза суткада 2 марта 400 мг гача оширилади.\nИммунитетини яққол пасайиши бўлган беморларда инфекцияларни олдини олиш учун суткада – 400-600 мг дан буюрилади.\nГемодиализда ва перитонеал диализда – 100 мг дан ҳар 24 соатда. Жигар етишмовчилигида максимал суткалик доза – суткада 400 мг ни ташкил этади.\nБуйрак фаолиятини бузилиши (креатинин клиренси (КК) минутига 20 дан 50 мл гача) бўлган пациентларда қўллашлар сони суткада 2 марта бўлганида бир марталик доза ўртача дозанинг 50% ни ташкил этиши лозим ёки тўлиқ бир марталик доза суткада 1 марта юборилади. КК минутига 20 мл дан кам бўлганида бир марталик доза – 200 мг, сўнгра – ҳар 24 соатда 100 мг ни ташкил қилади.\nОвқат ҳазм қилиш тизими томонидан: гастралгия, анорексия, кўнгил айниши, диарея, метеоризм, абдоминал оғриқлар, жигар трансаминазалари фаоллигини ошиши, гипербилирубинемия, холестатик сариқлик, сохтамембраноз энтероколит.\nНерв тизими ва сезги аъзолари томонидан: бош оғриғи, бош айланиши, ҳаракатларнинг ишончсизлиги, тремор, тиришишлар, оёқларни увишиши ва парестезиялар, кўп туш кўриш, “даҳшатли туш” кўриш, психотик реакциялар, безовталик, қўзғалиш ҳолати, фобиялар, депрессиялар, онгни чалкашиши, галлюцинациялар, бош мия ички босимини ошиши; ранг ажратишни бузилиши, диплопия, таъм, ҳид сезишни ва эшитишни бузилиши.\nТаянч-ҳаракат аппарати томонидан: тендинит, миалгия, артралгия, тендосиновит, пайларни узилиши.\nЮрак-қон томирлари ва қон тизими (қон яратиш, гемостаз) томонидан: тахикардия, артериал босимни пасайиши (вена ичига юборилганида; артериал босим кескин пасайганида юбориш тўхтатилади), васкулит, коллапс; лейкопения, агранулоцитоз, анемия, тромбоцитопения, панцитопения, гемолитик ва апластик анемия.\nАллергик реакциялар: тери тошмаси, терини қичиши, эшакеми, аллергик пневмонит, аллергик нефрит, эозинофилия, иситма, Квинке шиши, бронхоспазм, Стивенс-Джонсон ва Лайелл синдроми, фотосенсибилизация, кўп шаклли эритема, кам холларда – анафилактик шок.\nТери қопламлари томонидан: нуқтали қон қуйилишлари (петехиялар), геморрагик буллёз дерматити, томирларни шикастланишидан далолат берувчи пўстлоқли папулёз тошма (васкулит).\nСийдик-чиқариш тизими томонидан: ўткир интерстициал нефрит, буйрак функциясини бузилиши, гиперкератининемия, мочевина миқдорини ошиши.\nБошқалар: дисбактериоз, суперинфекция, гипогликемия (қандли диабети бўлган беморларда), вагинит.\nЎта юқори сезувчанлик ёки офлоксацинга ва бошқа ишлаб чиқарувчи фторхинолонларни ўзлаштираолмаслик.\nМарказий нерв тизимини тиришиш бўсағасини (бош мия жароҳати, инсульт, бош мия яллиғланиш касалликларидан сўнг) шикастланишлари.\nБолалар ва ўсмирлик ёши (18 ёшгача).\nҚуйидаги инфузион эритмалар билан ўзаро таъсири: натрий хлориднинг изотоник эритмаси, Рингер эритмаси, фруктозанинг 5% эритмаси, декстрозанинг 5% (глюкоза) эритмаси.\nГепарин билан аралаштириш мумкин эмас (прециптация хавфи туфайли).\nОзуқа маҳсулотлари, Al3+, Ca2+, Mg2+ сақловчи ёки темир тузлари, эримайдиган мажмуаларни ҳосил қилиб офлоксацинни сўрилишини пасайтиради (бу препаратларни қабул қилиш интервали камида 2 соатдан ошмаслиги керак).\nТеофилиннинг клиренсини 25% га пасайтиради (бир вақтда қўлланганида теофиллиннинг дозасини камайтириш керак).\nЦиметидин, фуросемид, метотрексат ва препаратлар, буйрак найчалари секрециясини блокловчи, плазмада офлоксациннинг концентрациясини оширади.\nПлазмада глибенкламид концентрациясини оширади.\nК витамининг антагонистлари билан бир вақтда қўлланилганда қон ивиш тизими ҳолатини назоратини амалга ошириш лозим.\nНостероид яллиғланишга қарши препаратлар, нитромидазол ва метилксантинларнинг ҳосилалари билан бирга буюрилганида, нейротоксик самараларни ривожланиш хавфи ошади.\nГлюкокортикостеридлар билан бир вақтда буюрилганида, айниқса кекса одамларда, пайларни узилиши хавфи ошади.\nСийдикни ишқорийлаштирадиган препаратлар (карбоангидраза ингибиторлари, натрий бикарбонати) билан бирга буюрилганида кристаллурияни ва нефротоксик самараларнинг хавфи ошади.\nҚуёш нурлари, ультрабинафша нурланиш (симоб-кварцли лампалар, солярий) таъсирида бўлиш тавсия этилмайди.\nПрепарат қўлланганида шиллиқ пардани ачитқисимон замбуруғлар қўзғатувчи касаллаиклари (молочница) ни ривожланишини юқори хавфи туфайли, аёлларга гигиеник тампонларни ишлатиш тавсия этилмайди.\nДаволаш фонида миастениянинг кечишини ёмонлашиши, мойил пациентларда порфирия хуружларини тезлашиши юз бериши мумкин.\nТуберкулёзнинг бактериологик диагностикасида сохта манфий натижаларга олиб келиши мумкин (Mycobacterium tuberculosis ни ажратиб чиқарилишига тўсқинлик қилади).\nЖигар ёки буйрак фаолиятини бузилиши бўлган беморларда офлоксациннинг плазмадаги концентрациясини назорат қилиб туриш керак. Оғир буйрак ва жигар етишмовчилигида токсик самараларни ривожланиш хавфи ошади.\nДаволаниш даврида автотранспортни бошқариш ва диққатни юқори жамлашни ҳамда психомотор реакцияларни тезлигини талаб этувчи потенциал хавфли фаолият турлари билан шуғулланишда эҳтиёткорликка амал қилиш лозим.\nФлакон бутунлиги бузилганда ва эритманинг тиниқлиги ўзгарганда қўллаш ман этилади!\nДаволаш: меъдани ювиш, дезинтоксикация, десенсибилизация ва симптоматик даволаш, ички органлар томонидан тақдим этилган ўзгаришларни коррекция қилиш керак. Специфик антидоти аниқланмаган.\n100 мл дан флакон (бутилка) пропиленларда.\n1 флакон (бутилка) қўллаш бўйича йўриқномаси билан картон қутиларда ёки полипропилен пленка пакетларда.


Моуриньонинг таътили қандай ўтмоқда? » Скачать музыку бесплатно новинки музыки 2016-2017\nМоуриньонинг таътили қандай ўтмоқда?\nКомментариев: 0 Просмотров: 267 Дата: 11-01-2016, 08:40 «Челси»нинг собиқ бош мураббийи Жозе Моу-риньо истеъфога чиққач, асабларини тинчлантириш учун бироз ҳордиқ олишга қарор қилганини биласиз. Унга ҳозирги пайтда бу омил жуда зарур десак муболаға қилмаган бўламиз. Тўғри-да, таркибида кўплаб юлдузлар жамланган клубни бошқара туриб, бирдан муаммолар ичида қолиш ҳар қандай темир асабли одамни ҳам руҳан чарчатади. Қани,Ғарб ОАВларининг Моуриньо ҳақидаги «миш-миш»ларига қулоқ тутайлик-чи, у нималар билан машғул экан? Манчестерда бўлди... Кичиккина изоҳ: «Олд Траффорд» ҳудудини Жозенинг ўзи эмас руҳи сайр қилиб қайтди. Қандай, дейсизми? Гап шундаки, Луи ван Гал давридаги омадсизликлардан чарчаган «МЮ» мухлислари сўнгги вақтларда тез-тез қўлларида чиройли атиргул билан суратга тушишмоқда. Бу эса айни кунда ишсиз юрган «Беназир»ни «Олд Траффорд»да кутишаётганига ишора, десак бўлаверади. Манчестер шаҳрининг қаерига борманг, ёш ва навқирон пайтдаги Моуриньонинг жилмайиб турган улкан расмига кўзингиз тушади. «МЮ» мухлисларининг назарида айнан шу мутахассисгина жамоага ишонч ва ғолиблик руҳини қайтара олади, холос. Нима ҳам дердик, ҳозирги Моуриньонинг сочлари оқариб, ўзи ҳам анча кексайиб қолди. Аммо «қизил иблислар»ни мана шу «қария» ҳам тўла қаноатлантирса керак. фақат адвокат гувоҳлигида... «Тирик» Моуриньо эса Британия ОАВларининг хабарларига кўра, Бразилиядаги курортларнинг бирида оиласи билан мазза қилиб ҳордиқ чиқарди. The Sun нашрининг маълум қилишича, Жозенинг ёнида рафиқаси, ўғли кичик Жозе ва қизи Матильдалар бўлган. Оила Бразилиянинг шимолий-шарқидаги Nannai Resort and Spa меҳмонхонасида истиқомат қилишди. Моуриньолар оиласи томонидан банд қилинган «номер» учун ҳафтасига етти ярим минг доллар тўланган. Айтганча, Моуриньонинг айнан ўша ерда дам олганини унинг агенти Жорже Мендеш ҳам тасдиқлади. Айтишларича, Жозе яшаётган меҳмонхонанинг бир қўноғи у билан суратга тушмоқчи бўлибди. Шунда португалиялик ҳазиллашиб: «Фақат адвокатим гувоҳлигида» , деганмиш... Қизиғи шундаки, Моуриньо олдинлари Янги йил байрамини Дубай, Париж ёки Нью-Йоркда кутиб оларди. ...охири Лиссабонга қайтди Барча яхши ишларга вақти келиб якун ясалганидек, ниҳоят, Моуриньонинг таътили ҳам тугади. Ўтган шанба куни Жозени Лиссабондаги аэропортда кўришди. Айтишларича, шундан сўнг мутахассиснинг клубга бош мураббий қилиб тайинланишидан чўчиган «Спортинг» футболчилари кучли ҳамда ашаддий рақиблари бўлмиш «Порту»ни ўз майдонларида 2:0 ҳисобида қақшатқич мағлубиятга учратишганмиш... Хуллас, «Беназир»нинг ҳозирги ҳолати ҳақидаги хабарлар ана шулардан иборат. Ким билади дейсиз, келажакдаги воқеалар қандай тус олар экан?.. Манба: Sovsport.ru, И.РАҲИМОВ тайёрлади


Мақсадсиз сарфланган пуллар, шубҳали субсидиялар, «эркатой» компанияларга ажратилган маблағлар. Инқирозга қарши курашиш жамғармасининг 2020 йил сарҳисоби - Bugun.uz\nМақсадсиз сарфланган пуллар, шубҳали субсидиялар, «эркатой» компанияларга ажратилган маблағлар. Инқирозга қарши курашиш жамғармасининг 2020 йил сарҳисоби\n20:41 | 09-12-2021\nДунё 2020 йилни мураккаб ҳолатда бошлаб, тарихдаги энг йирик пандемияни бошидан кечирмоқда ва ҳали ҳамон уни тўлиқ жиловлай олгани йўқ. Коронавирус ёки COVID-19 номи билан фанга кириб келган касаллик, юқумлилик бўйича ҳар қандай ўтмишдошини ортда қолдириб, 2021 йил 1 декабрь ҳолатига кўра, 266 миллион инсонни зарарлашга улгурди. Шундан деярли 5,3 миллион ҳолат ўлим билан якунланди.\nЎзбекистонда коронавирус пандемияси ва унинг иқтисодиётга салбий таъсирини бартараф этиш учун 2020 йил 19 мартда Ўзбекистон Республикаси Президентининг 5969-сонли «Коронавирус пандемияси ва глобал инқироз ҳолатларининг иқтисодиёт тармоқларига салбий таъсирини юмшатиш бўйича биринчи навбатдаги чора-тадбирлар тўғрисида»ги фармони қабул қилиниб, кўрилиши зарур бўлган чора-тадбирлар бўйича Молия вазирлиги ҳузурида жами 10 триллион сўмлик Инқирозга қарши курашиш жамғармаси ташкил этилди. Қуйида CEE Bankwatch Network нодавлат ташкилоти ушбу жамғарманинг 2020 йил апрель ойидан сентябргача амалга оширган харажатлари таҳлили ҳисоботининг айрим диққатга сазовор бандларини ҳавола этамиз.\nЖамғарма коронавирус пандемияси тарқалишига қарши курашиш чора-тадбирларини молиялаштириш, тадбиркорликни қўллаб-қувватлаш, бандликни таъминлаш, аҳолига ижтимоий ёрдамни кенгайтириш ҳамда иқтисодий барқарорликни меъёрида сақлаб туриш мақсадида ташкил этилган. Фонд асосан халқаро молия институтларидан ажратилган кредитлар, жумладан, Осиё тараққиёт банки, Европа тикланиш ва тараққиёт банки, Жаҳон банки, Халқаро валюта жамғармаси ва давлат бюджети маблағларидан шакллантирилган.\nЖамғарма маблағлари республика миқёсида кенг кўламда, аҳолини юқори даражадаги текшириш (тест олиш усулларини йўлга қўйиш, уларни такомиллаштириш, натижаларни таҳлил қилиш ва тезкор узатиш), касалланган беморларни алоҳида изоляциялаш, даволаш, парваришлаш, тиббиёт ходимларини пандемияга қарши курашга жалб қилиш, моддий таъминлаш, қўшимча даволаниш ва вақтинчалик пунктларни ташкил этиш ҳамда уларни сақлаб туриш, карантин зоналари харажатларини қоплаш учун сарфланди. Шунингдек, иқтисодиётнинг стратегик тармоқларини ҳимоялаш, фаолияти тўхтатилган, издан чиққан ёки умуман тугатилган иқтисодиёт тармоқларини инқироздан олиб чиқиш ва ишсиз қолган аҳоли таркибини ижтимоий қўллаб-қувватлаш учун молиявий ёрдам дастурлари йўлга қўйилди.\nЛекин жуда кўп ҳолларда жамғарма фаолияти етарлича очиқ кўрсатилмагани, харажатлар қисми шаффоф тақдим этилмагани мустақил таҳлилчилар, оммавий ахборот воситалари ва журналистлар томонидан танқид остига олинди. Масалан, Молия вазирлиги тақдим этган маълумотлар бири иккинчисини қисман инкор этаётгани ва тобора хусусий ҳоллардан умумий шаклга ўтиб қолаётгани кўзга ташланди.\nИлк қонун бузилиши ва маблағ ўзлаштириш хабарлари Бухоро, Навоий, Наманган ва Қашқадарё вилоятлари маҳаллий нашрларида, 2 миллиард сўмдан ортиқ маблағлар талон-торож қилингани ҳақида тарқалди. Сенатнинг 2020 йил сентябрь ойидаги мажлис баёнотига кўра, умумий ҳисобда 2438 та ҳолат юзасидан жами 38,9 миллиард сўм нотўғри ишлатилгани очиқланди.\nМолия вазирлигининг расмий Telegram саҳифасида 2020 йил 7 август ҳамда 2020 йил 9 сентябрь кунлари тақдим этилган республика бўйича коронавирусга қарши кураш тадбирларига жалб қилинган ходимларга тўланган маблағлар маълумотномасида тиббиёт ходимларининг даражаси кесимида суммалар келтирилган. Бунда жамғарма томонидан сарфланган маблағлар даражаси Санитария-эпидемиологик ва осойишталик марказлари томонидан сарфланган маблағларга деярли тенглиги диққатни тортади. Харидлар таркиби ва йўналиши эса умуман кўрсатилмасдан қолдирилди. Халқаро нодавлат ташкилотлар, блогерлар ва фаоллар танқиди кенгроқ янграй бошлагандан сўнг, август ойининг сўнгида Молия вазирлиги жамғарма шартномалари маълумотларини қисман жамоатчиликка тақдим этишни бошлади. Танқидларда жамғарма харажатлар таркиби тўлиқ кўрсатилмагани, маҳсулот етказиб берувчилар ва хизмат кўрсатувчилар билан битимлар, қурилиш тендерлари, лотлар, аукцион ва бошқа фаолиятлар бўйича мутлақо қайдлар йўқлиги таъкидланди. Кейинчалик тармоқда пайдо бўлган очиқ маълумотларни юклаш муаммолари юзага келганлиги маълум қилинди. Шундай бўлса-да, CEE Bankwatch Network изланувчилари маълумотларни қўлга киритишга муваффақ бўлди ва атрофлича таҳлил қилди. Таҳлил натижаларини жамоатчиликка етказиш вақтида эса таъқиб этиш хавфи туфайли ҳисобот муаллифлари шахси ошкор этилмади.\nЖами қўлга киритилган маълумотлар 18 та ҳужжатдан иборат бўлиб, Молия вазирлигининг расмий сайтида 2020 йилнинг декабрь ва 2021 йилнинг февраль ойларида тақдим этилган. Унда жамғарманинг 2020 йил 1 апрелдан 2020 йилнинг 24 августгача фаолияти акс эттирилган бўлиб, молиялаштирилган давлат харидларини ўз ичига олади. Кўрсатилган барча харидлар бўйича жамғарма жами 10 триллион сўм маблағларидан қарийб 4 триллионини сарфлагани қайд этилган. Ҳар бир ҳужжат мижознинг номи, фаолият тури, жойлашган манзили, маҳсулот ёки хизмат номи, шартнома рақами, санаси, суммаси, лот рақами, харид тури ва унинг онлайн платформасига ҳавола каби маълумотлардан ташкил топган. Дастлабки икки файлда 2020 йил 24 август ҳолати бўйича жамғарманинг барча харидлар бўйича маълумотлари, жумладан, ҳудуд, буюртмачи, етказиб берувчи, шартнома тафсилотлари келтирилган. Қолган 16 файлда харидлар бўйича лот жараёнлари бўйича маълумотлар келтирилган. Лекин корхоналарга ажратилган субсидиялар ва ижтимоий қўллаб-қувватлаш харажатлари очиқланмаган.\nТадқиқот асосан бевосита коронавирусга қарши курашиш учун карантин ва даволаш муассасалари қурилиши, уларни сақлаш харажатлари, тиббий дори-дармонлар ва асбоб-ускуналар, ходимларни моддий рағбатлантириш ва алоҳида тарзда пандемияга боғлиқ бўлмаган ижтимоий харажатлар, жумладан, мактаблар ва таълим муассасалари, йўллар, спорт иншоотлари қурилиши ва уларни таъмирлаш учун ажратилган маблағларга асосий эътиборни қаратди.\nМаълум бўлишича, жамғарманинг 45 фоиз маблағлари иқтисодиётни қўллаб-қувватлашга сарфланган. Жумладан, транспорт ва энергия корхоналарига ажратилган субсидиялар, тиббиётга оид бўлмаган объектлар қуриш, сув таъминоти ва суғоришга йирик миқдорда маблағ ажратилгани, бу жамғарманинг асосий мақсадига қанчалик мос келиши савол остига олинган. Таққослаш учун, тиббиёт муассасаларини реконструкция қилишга 1,6 триллион сўм, йўллар ва мактаблар қуриш ва уларни таъмирлашга 1,9 триллион сўм, давлатга тегишли «атиги» 3 та ташкилот: «Иссиқлик электр станциялари», «Ўзбекнефтгаз» ва «Ўзбекистон ҳаво йўллари» жами 1,3 триллион сўм субсидияни ўзлаштирган.\nБевосита тиббиётга ажратилган маблағлар ҳам чуқур ўйга толдиради. Айниқса, улар ўртасидаги номувофиқликлар ҳаддан ташқари юқори. Биргина аҳоли сони деярли тенг бўлган пойтахт Тошкент шаҳри ва Тошкент вилоятига соғлиқни сақлаш учун мос равишда 142 ва 8,6 миллиард сўм сарфланган. Ўртадаги фарқ 16,5 (!) баробарни ташкил этган.\nШунингдек, Фарғона вилоятида махсус ҳимоя воситаларига оз эмас, кўп эмас нақд 365 миллиард сўмдан ортиқ маблағ сарфланиб, бу ўртача республика даражасидан 3 баробар юқорилиги қайд этилган. Сирдарё вилоятида эса умуман тиббиёт учун сарфланган маблағлар ошкор этилмаган ҳолда бирорта ҳам тиббий асбоб-ускуна харид қилинмаганлиги маълум бўлган.\nТиббиёт муассасаларини қуриш шартномаларининг асосий қисмини жами саккизта компания қўлга киритган бўлиб, учта асосий иштирокчи: «Обод шаҳар қурилиш», «Ўзтемирйўлқурилишмонтаж», «Интер Инжиниринг» корхоналари қолган барча корхоналардан кўпроқ буюртмани бажарган.\nКоронавирусдан даволанаётган ва уларга хизмат кўрсатаётган ходимларни овқатлантириш учун тузилган шартномаларга кўра, Тошкент шаҳрига хизмат кўрсатган жами 11 та корхона ичидан «Наврўз давлат қабуллар» ДУК қолган 10 иштирокчидан ҳам кўпроқ буюртмани қўлга киритган.\nТиббий бўлмаган муассасалар қуриш учун жами 29 та корхонага 183 миллиард сўм тўлаб берилган ва биргина «Қурилиш кўчма колонна-017» 28 миллиарддан ортиқ ишлаб топган.\nШунча маълумотларга зид тарзда Тошкент шаҳри ва Тошкент вилояти, Наманган, Қорақалпоғистон Республикасининг айрим тиббий масканларида махсус ҳимоялаш воситалари етишмаслигидан бир неча ходимлар коронавирус қурбони бўлганликлари таъкидланди.\nУмумий хулоса қилганда, пандемия ҳолати бўйича илк синовдан молиявий нуқтаи назардан қониқарли тарзда ўта олмадик дейиш мумкин. Бунга асосий сабаблардан тиббиёт соҳасида менежментнинг мутлақо йўлга қўйилмаганлиги, етарлича кузатув ва назорат тизимининг йўқлиги, маҳаллий ҳокимиятнинг ҳаддан ортиқ аралашуви ва ўзбошимча ҳаракатларини таъкидлаш мумкин. Лекин тиббиётнинг асл фидойилари эвазига халқимизни улкан йўқотишлардан асраб қолиндик, десак арзийди. Юқоридаги камчиликлар бизни янада ҳушёрликка етаклаши ва бошқарувни такомиллаштиришга чорлаши керак.


Почеттино «Тоттенҳэм» билан 5 йиллик янги шартнома тузиш бўйича келишувга эришди\n20:16 / 29.04.2016\n«Тоттенҳэм» жамоаси бош мураббийи Маурисио Почеттино клуб билан ҳамкорликни давом эттиришини тасдиқлади.\n«Бу қарорга келиш қийин бўлмади. Мухлисларнинг муҳаббатини ва жамоанинг улкан салоҳиятини билар экансан, бу қарор қабул қилиниши табиий эди.\nБиз машғулотлар вақтида ажойиб муҳитда бўламиз, ўйлайманки, жамоа келажакда катта ютуқларга эришади. Мен бу лойиҳага катта ишонч билдираман ва шу лойиҳанинг бир қисми сифатида шу ерда қолишни истайман.\nБиз ҳали янги шартномани имзоламадик, аммо биз 5 йиллик янги шартнома тузиш бўйича оғзаки келишувга эришганмиз. Уни қачон имзолашимизни сўрайсизми? Балки бугун. Ёки сешанбада. Бу менинг вакилларимга боғлиқ», – дейди Почеттино.\nПочеттино жамоа билан 2014 йилда ҳамкорлик бошлаганди. У ўз вақтида «ПСЖ» ва «Эспаньол» жамоаларида футболчилик фаолиятини ўтказган, 2009 йилдан 2012 йилгача «Эспаньол»ни бошқарган, 2013-2014 йилги мавсумда Англиянинг «Саутҳэмптон» жамоасида ишлаганди.\nАйни вақтда «Тоттенҳэм» Англия премьер-лигасининг турнир жадвалида 35 турдан кейин 69 очко билан 2-ўринда бормоқда.


@uchquduq_tumani_axborot_xizmati - Kanal statistikasi УЧҚУДУҚ ТУМАНИ ҲОКИМЛИГИ АХБОРОТ ХИЗМАТИ. Telegram Analytics\n@uchquduq_tumani_axborot_xizmati Yoqdi 0\n22 Jul, 06:15\n3 Jun, 19:54\nSEVGI BU ARMON | Uyda qoling!\n3 May, 09:34\nDTM 2019 FIZIKA YECHIM\n3 May, 07:51\n(MAJBURIY FANLAR UZ)\n3 May, 01:46\nTURK LITSEY YECHIM\n3 May, 01:44\n❤🎥Rαɱαɳƚιƙ Veԃισlar🎥❤ #Uyda_Qoling❗\n27 Apr, 17:52\nUCHQUDUQ TUMAN MAKTABGACHA TAʼLIM BOʻLIMI\n18 Apr, 21:25\n15 Apr, 13:11\n8 Apr, 11:38\n8 Apr, 11:37\n4 Apr, 17:32\nРем Дигга 🐊\n30 Mar, 19:53\n20 Mar, 19:44\n@uchquduq_tumani_axborot_xizmati iqtibos olgan kanallari\n5 Aug, 17:27\n1 Aug, 13:26\n1 Aug, 09:12\n1 Aug, 09:11\nKun.uz | Соғлом ҳаёт\n28 Jul, 12:04\n27 Jul, 17:48\n110.2k ta obunachilar\n27 Jul, 13:28\n24 Jul, 19:29\n24 Jul, 19:26\n22 Jul, 14:03\nУЧҚУДУҚ ТУМАНИ ҲОКИМЛИГИ АХБОРОТ ХИЗМАТИ 5 Aug, 20:56\n✅ “ЧЎЛ ГУЛИ” КЎЧАСИДАГИ ИЧКИ ЙЎЛЛАР 1 МЛРД. 120 МЛН. СЎМ ЭВАЗИГА ТАЪМИРЛАНАДИГАН БЎЛДИ\n☎ 🎙 “СИЗНИ ҲОКИМ ЭШИТЯПТИ” лойиҳамиз доирасида\nУчқудуқ туман ҳокимлиги ахборот хизмати бот каналига ҳар куни ўнлаб турли мавзуларда мурожаатлар келиб тушмоқда. Мурожаатлар туман ҳокими С. Ҳамроев ва туман штабига етказилмоқда.\n♦Ана шундай мурожаатлардан бири “Чўл гули” кўчаси 22 уйда истиқомат қилувчи Абдурашид РАСУЛОВ томонидан йўлланган бўлиб, бот каналга юборилган фотолавҳаларда 21-22 кўп қаватли уйлар ички йўлларининг таъмирталаблиги шундоққина кўриниб турибди.\n☝Таъмирга муҳтож ички йўллар, бордюрларни таъмирлашда амалий кўмак сўраган А.Расулов ва “Чўл гули” кўчасида истиқомат қилаётган аҳолини хурсанд қиладиган яхши янгилигимиз бор.\n👉Туман ҳокимининг саноатни ривожлантириш, капитал қурилиш, коммуникациялар ва коммунал хўжалик масалалари бўйича ўринбосари А.Негматовнинг маълумот беришича, “Чўл гули” кўчасидаги барча таъмирталаб йўллар шунингдек, 21-22 уйлар ички йўллари ҳам жорий йилда тўлиқ таъмирдан чиқарилади. Бузилган жойларига асфальт бетон қоришмаси ётқизилади. Шу кеча-кундузда смета лойиҳа ҳужжатлари тайёрланган, танлов ўтказилиб, таъмирлаш ишларини олиб борадиган корхона аниқланган. Иссиқ асфальт, қоплама тайёрлаш учун қурилиш материаллари харид қилинган. Тез кунларда Учқудуқ туман йўллардан фойдаланиш унитар корхонаси таьмирлаш ишларини бошлайди.\n💰Бу ишларга туман бюджетининг харажатлардан ошириб бажарилган қисмидан 1 млрд. 120 млн. сўм маблағ ажратилган.\n☎ 🎙 “СИЗНИ ҲОКИМ ЭШИТЯПТИ”. Яна қанақа муаммо бор?\nУЧҚУДУҚ ТУМАНИ ҲОКИМЛИГИ АХБОРОТ ХИЗМАТИ 5 Aug, 20:55\n👉Туман ҳокимининг қурилиш масалалари бўйича ўринбосари А.Негматовнинг маълумот беришича, “Чўл гули” кўчасидаги барча таъмирталаб йўллар шунингдек, 21-22 уйлар ички йўллари ҳам жорий йилда тўлиқ таъмирдан чиқарилади. Бузилган жойларига асфальт бетон қоришмаси ётқизилади. Шу кеча-кундузда смета лойиҳа ҳужжатлари тайёрланган, танлов ўтказилиб, таъмирлаш ишларини олиб борадиган корхона аниқланган. Иссиқ асфальт, қоплама тайёрлаш учун қурилиш материаллари харид қилинган. Тез кунларда Учқудуқ туман йўллардан фойдаланиш унитар корхонаси таьмирлаш ишларини бошлайди.\nУЧҚУДУҚ ТУМАНИ ҲОКИМЛИГИ АХБОРОТ ХИЗМАТИ 5 Aug, 20:12\n📝БИЛЛ ГЕЙТС ДУНЁДАГИ ЭНГ БОЙ ОДАМ БЎЛГАН ПАЙТЛАР КИМДИР УНГА САВОЛ БЕРИБДИ:\n– Дунёда сиздан ҳам бойроқ инсон борми?\n– Ҳа, – деб жавоб беради Билл Гейтс. – Мендан ҳам бойроқ бир инсон бор. У пайтлар мен ҳали машҳур ёки бой эмасдим. Бир куни Нью-Йорк аэропортида газета сотаётган кишини кўрдим. Ундан газета сотиб олмоқчи бўлиб, ҳамёнимни очсам, майда пулим йўқ экан. Кейин газетани сотувчига қайтариб бердим. Унга қараб “Майда пулим қолмабди, газетангизни сотиб ололмайман”, дедим. Шунда сотувчи “Майли, сизга текинга бераман”, деди. Мен ноилож газетани олдим. Орадан 2-3 ой ўтиб тасодифан мен яна ўша аэропортга қўндим ва бу сафар ҳам газета сотиб олиш учун майда пулим йўқ эди. Сотувчи яна қўлимга газета тутди. Мен бу сафар ҳам майда пулим йўқлигини айтиб, газетани рад қилдим. У менга яна “Олаверинг, ўзимнинг ҳисобимдан беряпман. Бу билан мен зарар кўрмайман”, деди. Мен газетани олдим.\nОрадан 19 йил ўтиб мен машҳур бўлиб кетдим, бутун дунё мени таний бошлади. Кейин тўсатдан ўша сотувчи эсимга тушиб қолди. Уни роса изладим ва бир ярим ой деганда топдим. Ундан “Мени танияпсизми?” деб сўрадим.\n– Ҳа, сиз Билл Гейтссиз, – деди у.\n– Эсингиздами, бир сафар сиз менга текинга газета бергансиз? – дедим.\n– Эсимда, икки марта берганман, – деди сотувчи.\n– Ўша вақт қилган ёрдамингиз ҳақини тўламоқчиман. Тиланг тилагингизни, мени уни адо этаман, – дедим шошганча.\nСотувчи менга қараб турди-да, деди:\n– Жаноб, сиз шу билан менинг яхшилигимга тўла жавоб қайтара оламан, деб ўйлайсизми? Бу билан қарзингиз узилиб қолмайди-ку.\n– Нега? – ҳайрон бўлдим мен.\n– Мен сизга камбағал сотувчи бўлган пайтим ёрдам берганман, сиз эса бадавлат бўлгачгина ёрдам бермоқчисиз. Дунёдаги энг бой одамга айлангач қиладиган ёрдамингиз менинг ночор пайтда қилган ёрдамимга қандай қилиб тенг бўлади? – деди у.\nЎша куни газета сотувчиси мендан ҳам бойроқ, мендан ҳам бадавлатроқ эканини англадим. Чунки у одамларга ёрдам бериш учун бойиб кетишни кутмаган. Ҳақиқий бой одам бу – пули кўп одам эмас, балки юраги бой одам ҳисобланади.\nОдамлар шуни тушуниши керак: кимгадир меҳрибонлик қилсангиз, кўринишингиз қандай бўлмасин, сиз дунёдаги энг кўркам инсонга айланасиз.\nУЧҚУДУҚ ТУМАНИ ҲОКИМЛИГИ АХБОРОТ ХИЗМАТИ 5 Aug, 19:41\nУЧҚУДУҚ ТУМАНИ ҲОКИМЛИГИ АХБОРОТ ХИЗМАТИ 5 Aug, 18:51\n🔹🔸Уч вазир тақдири🔹🔸\nКунларнинг бирида бир подшоҳ учта вазирини ҳузурига чорлаб, улардан ғаройиб ишни талаб қилибди. Яъни ҳар бир вазирдан биттадан идиш олиб, қасрнинг боғига бориб, идишларни турли покиза мева ва сабзавотларга тўлдириб, подшоҳга келтиришларини талаб қилибди. Шунингдек, улардан бу муҳим ишда бировдан ёрдам сўрамасдан, уни бошқага топширмасдан ўзлари бажаришларини ҳам талаб қилибди. Вазирлар подшоҳнинг бу талабига ҳайрон бўлишибди. Ҳар бирлари биттадан идиш олиб, боққа боришибди.\nБиринчи вазир подшоҳни рози қилиш мақсадида боғдаги энг афзал ва сифатли меваларни терибди. Покиза, яхши пишган мевалар билан идишини тўлдирибди. Иккинчи вазир ўзича «Подшоҳ, аслида, меваларни истамаяпти. Уни ўзи учун сўрамаяпти. У, барибир, меваларнинг яхши-ёмонини текширмайди», деб ўйлаб, шу фикрга ишонч ҳосил қилиб, меваларни дангасалик ва бепарволик билан йиғибди. Меваларнинг яхши-ёмонига эътибор бермабди. Шу тарзда идишини пишган-пишмаган мевалар билан тўлдирибди. Учинчи вазир эса «Подшоҳ идишлардаги нарсаларга аҳамият бермайди», деб қаттиқ ишониб, идишини ўт-ўланлар ва дарахт барглари билан тўлдирибди.\nЭртаси куни подшоҳ учала вазирни ҳам идишлари билан келишларини буюрибди. Вазирлар келгач, подшоҳ аскарларга вазирларни ушлаб, ҳар бирларини алоҳида-алоҳида қилиб қамоққа ташлашга буюрибди. Ҳар бир вазир ўз идиши билан уч ойга ҳеч ким бора олмайдиган узоқдаги қамоққа ташланибди. Подшоҳ уларни шу муддат давомида ташқаридан таом ва ичимлик билан таъминлашдан ман қилибди. Биринчи вазир ўзи тўплаган покиза меваларни еб, уч ойни ўтказибди. Иккинчи вазир ўзи тўплаган айниган меваларни еб, жуда қийналиб, оч қолиб, чанқаб, уч ойни зўрға ўтказибди. Учинчи вазир эса бир ой ўтмасданоқ очликдан вафот этибди.\n🍂🥀🍂 🍂🥀🍂 🍂🥀🍂\nСиз юқоридаги уч тоифадан қайси бирисиз? Буни ўзингиздан сўраб кўринг! Сиз ҳозир дунё боғидасиз. Яхши ёки ёмон амалларни тўплаш борасида ихтиёрлисиз. Лекин эртага Аллоҳ ўлим фариштасига сизни «қабр» деган жойга қамашни буюради. Ўша тор, қоронғу қабрда бир ўзингиз ётасиз. Бу дунёда тўплаган яхши амалларингиздан бошқа яна нима сизга қабрингизда фойда келтиради?!!\nЭнди биз ўз нафсларимиз билан холи қолиб, бир ўйлаб кўрайлик: Эртага қабримизда нима қиламиз? Доим эсингизда тутинг! Ишни, амални пухта, чиройли қилиш ортида ажойиб натижалар бор. Шундай экан, амалингизни пухта қилиб бажаришга интилинг! Зеро, Расулуллоҳ соллаллоҳу алайҳи васаллам «Албатта, Аллоҳ сизлардан бирингиз бир амал қилганда, уни пишиқ, пухта қилиб бажаришини яхши кўради», деганлар.\nУЧҚУДУҚ ТУМАНИ ҲОКИМЛИГИ АХБОРОТ ХИЗМАТИ 5 Aug, 17:27\n⚡Президент Шавкат Мирзиёев Бош вазир ўринбосари Беҳзод Мусаевга бир ҳафта муддатда етакчи олимлар ва тажрибали шифокорлар билан маслаҳатлашган ҳолда, вакцинани харид қилиш ва мамлакатимиз аҳолиси вакцинациясини амалга ошириш йўлларини пухта ўрганиб чиқиш бўйича топшириқ берди👇🏽\nУЧҚУДУҚ ТУМАНИ ҲОКИМЛИГИ АХБОРОТ ХИЗМАТИ 5 Aug, 15:29\n🔷АЛИШЕР УСМОНОВНИНГ "BURHON" САМАЛЁТИ\n✅ $220 млн лик AirBus A340. Мазкур самолёт жигаррангга бўялиб, унга миллиардернинг отасини исми — Burhon — берилган. Бошқа қимматбаҳо самолётлардан фарқли ўлароқ "Burhon" янгилигида сотиб олинган ва бир марта ҳавога кўтарилиш орқали 14 минг километр узоқликка уча олади.\nУЧҚУДУҚ ТУМАНИ ҲОКИМЛИГИ АХБОРОТ ХИЗМАТИ 5 Aug, 15:28\nНавоий вилояти рамзи бўлган Навоий ҳайкалини масхара қилган ёшлар жазоланди\nНавоийлик икки ёш йигит карантин чекловларини менсимаслиги уларга "қимматга" тушди.\nУЧҚУДУҚ ТУМАНИ ҲОКИМЛИГИ АХБОРОТ ХИЗМАТИ 5 Aug, 14:42\nСУВГА ОЗГИНА ТУЗ ҚЎШИБ ИЧИЛСА, ФОЙДАЛИ БЎЛАДИ\n😓 Ҳозирги ёз мавсумида инсон терлайди. Инсон танасидаги микроорганизмлар эса тер билан чиқиб кетади.\n❗Микроорганизмларнинг чиқиб кетиши организмни заифлаштиради.\n🧊 Бу ҳолатда сувга озгина туз қўшиб ичилса, фойдали бўлади.\nУЧҚУДУҚ ТУМАНИ ҲОКИМЛИГИ АХБОРОТ ХИЗМАТИ 5 Aug, 13:27\n⚡⚡ҚОЗОҒИСТОНДА ПАРРАНДА ГРИППИ ТУФАЙЛИ РОССИЯ БИЛАН ЧЕГАРАДА ЧЕКЛОВЛАР ЖОРИЙ ЭТДИ\n♦Хавфли H5N8 вируси белгилари аниқлангани сабабли Қозоғистон Россия Федерацияси билан чегарада чекловлар жорий қилди.\nПарранда гриппи билан боғлиқ энг хавфли ҳудуд Қозоғистоннинг шимоли-ғарбида жойлашган, дейилади "Kazinform" хабарида.\n☝"Жорий йилнинг 3-4 август кунлари Россия Федерал ветеринария ва фитосанитария назорати хизматининг Челябинск бўлими ушбу ҳудудда аниқланган парранда гриппи вирусининг генетик хусусиятлари тўғрисида маълумот тарқатди. Ўлган қушлардан олинган барча намуналарда H5N8 грипп вирусининг кичик тури аниқланди. Маълумки, барча турдаги қушлар гриппга мойил. Бу қишлоқ хўжалиги, синантроп ва ёввойи қушларнинг юқумли ва тез тарқаладиган вирусли касаллиги. Шу сабабли, парранда гриппининг оммавий тарқалиши хавфи мавжуд", дейилади Қозоғистон Қишлоқ хўжалиги вазирлиги баёнотида.\nУЧҚУДУҚ ТУМАНИ ҲОКИМЛИГИ АХБОРОТ ХИЗМАТИ 5 Aug, 13:03\nБу воқеа узоқдамас айнан бизнинг Учқудуғимизда содир бўлди. Спиртли ичимлик ичиб одамийлигини унутган икки нафар фарзанднинг отаси 32 ёшли...\nУЧҚУДУҚ ТУМАНИ ҲОКИМЛИГИ АХБОРОТ ХИЗМАТИ 5 Aug, 12:48\n⚡⚡РОССИЯДА ЯРАТИЛАЁТГАН ВАКЦИНАДАН ЖССТ НИНГ КЎНГЛИ ТЎЛМАЯПТИ\nЖаҳон соғлиқни сақлаш ташкилотининг фикрича, Россия ҳар бир вакцинани синчковлик билан синовдан ўтказиши ва уларни қўллашда хавфсизлик талабларига амал қилиши лозим. Россиянинг яқин кунларда пайдо бўлиши айтилаётган коронавирусга қарши вакцинаси ҳақида ЖССТ расмий вакили Кристиан Линдмайер шундай фикр билдирди.\n♦ «Баъзан айрим тадқиқотчилар нимадир топганини эълон қилишади. Табиийки, бу яхши. Шунга қарамай, ҳатто қўлласа бўладиган вакцина яратилса ҳам, у синовнинг барча босқичларидан ўтиши керак», – деган у.\n☝Кристиан Линдмайер бу билан вакцинанинг синови ва уни лицензиялаш масаласига ишора қилган.\nБундан олдинроқ Россиянинг коронавирусга қарши илк вакцинаси 10 кундан кейин қайддан ўтказилиши маълум қилинганди. Бу бошқа мамлакатларга қараганда тез. Йил охиригача препаратдан ҳар ойда 10 миллион доза ишлаб чиқариш режалаштирилмоқда.\nУЧҚУДУҚ ТУМАНИ ҲОКИМЛИГИ АХБОРОТ ХИЗМАТИ 5 Aug, 12:47\nУЧҚУДУҚ ТУМАНИ ҲОКИМЛИГИ АХБОРОТ ХИЗМАТИ 5 Aug, 12:40\n⚡ЎЗБЕКИСТОНДА КОРОНАВИРУСНИ ЙЎҚ ҚИЛАДИГАН ТИББИЙ КОМБИНЕЗОНЛАР ЯРАТИЛДИ\nУшбу янги технология қисқа 5-10 дақиқада SARS-CoV-2 патоген секрециясини фаол равишда йўқ қилишга, кийимларни ўз-ўзини тозалашга имкон беради, бу эса ҳозирга қадар ишлатиб келинган ҳимоя комбинезонларига қараганда самаралироқ.\nУЧҚУДУҚ ТУМАНИ ҲОКИМЛИГИ АХБОРОТ ХИЗМАТИ 5 Aug, 12:32\nУЧҚУДУҚ ТУМАНИ ҲОКИМЛИГИ АХБОРОТ ХИЗМАТИ 5 Aug, 12:31\nКОРОНАВИРУСНИ 90 ДАҚИҚАДА АНИҚЛАЙДИГАН ТЕСТ. У БРИТАНИЯДА ҚАНДАЙ ИШЛАЙДИ?\nБуюк Британия касалхоналарида кейинги ҳафтадан бошлаб коронавирусга мутлақо янги усул асосида таҳлил олишни бошлайди. Британия ҳукумати умид қилишича,...\nУЧҚУДУҚ ТУМАНИ ҲОКИМЛИГИ АХБОРОТ ХИЗМАТИ 5 Aug, 12:22\n⚡⚡БМТ ДУНЁ ЎҚУВЧИЛАРИНИ МАКТАБГА ҚАЙТАРИШГА ЧАҚИРМОҚДА\n♦Бирлашган Миллатлар Ташкилоти барча ҳукуматларни ўқувчиларни мактабга қайтаришга ва ўқишни давом эттиришга чақирди, дейилади "BBC" хабарида.\nБМТ сайтида жойлаштирилган видеохабарда ташкилот Бош котиби Антониу Гутерриш коронавирус таълимдаги "танаффус" сайёрамизнинг барча авлодлари учун катта таҳдид бўлганини қайд этган.\n✅Гутерришнинг сўзларига кўра, пандемия туфайли 160 мамлакатда 1 миллиардга яқин ўқувчилар учун таътил муддати келмасидан мактаблар ёпилган ва 40 миллионга яқин бола мактабгача таълим олиш имконидан маҳрум бўлган.\nУЧҚУДУҚ ТУМАНИ ҲОКИМЛИГИ АХБОРОТ ХИЗМАТИ 5 Aug, 10:14\nСкорпионы могут обходиться без еды более года. Кроме того, скорпиона можно заморозить на несколько недель, после чего разморозить и он останется жив и невредим.\nЧаёнлар бир йилдан ортиқ вақт давомида озиқ-овқатсиз юришлари мумкин. Бундан ташқари, чаённи бир неча ҳафта давомида музлатиб, кейин эритиб олинса, у тирик қолиб ҳеч қаерига шикаст етмайди.


Эдуард Шеварднадзе 86 ёшида вафот этди\nГрузиянинг собиқ президенти Эдуард Шеварднадзе.\nГрузиянинг собиқ президенти Эдуард Шеварднадзе вафот этди. Шеварднадзе узоқ давом этган хасталикдан кейин Тбилисидаги уйида 86 ёшида оламдан кўз юмди.\n1992 йилда у Грузияда собиқ президент Звиад Гамсахурдия ҳокимиятдан четлатилиши ортидан мамлакат раҳбарлигига келди. 1995 йилда ўтказилган президент сайловида Шеварднадзе ғалаба қозонади. 2000 йилда у яна президентликка қайта сайланади. Шеварднадзе 2003 йилдаги Атиргул инқилоби натижасида истеъфога кетди.


Самарқанд вилояти ҳокимлигида Хитой Халқ Республикасининг Шэньси провинциясидан ташриф буюрган бир гуруҳ тадбиркорлар билан учрашув бўлиб ўтди. Бу ҳақда вилоят ҳокимлиги расмий сайти хабар берди.\nМулоқот жараёнида вилоят ҳокими Туробжон Жўраев ва Шэньси қишлоқ хўжалик иқтисодиёти жамияти директори Фанг Ши Жинг ҳудудлар ҳақида маълумот бериб, икки томон ўртасидаги ҳамкорлик Ўзбекистон ва Хитой дўстона муносабатларини янада мустаҳкамлашга хизмат қилишини таъкидлади.\nТаъкидлаш лозимки, Шэньси Хитойнинг марказий қисмида жойлашган, мамлакатнинг иқтисоди ривожланган энг йирик провинцияси ҳисобланади. Маъмурий маркази Сиань шаҳри. Вилоятда 38 миллион аҳоли истиқомат қилади.\nМинтақада транспорт-машинасозлик, авиақурилиш, фармацевтика, қора металлургия ва тўқимачилик саноати яхши ривожланган.\nКейинги йилларда электротехника, механика, кимё ва озиқ-овқат саноати, энергетика, нефтни қайта ишлаш, туризм соҳалари изчил тараққий этмоқда. Провинция АҚШ, Бельгия, Япония, Италия, Бразилия, Руминия, Қозоғистон, Россия, Венгрия давлатларидаги шаҳарлар билан биродарлик алоқаларини ўрнатган. Хусусан, провенция маркази Сиань ва Самарқанд шаҳарлари ўртасида ҳам биродарлик меморандуми имзоланган.\nТадбирда Шэньси ва Самарқанд вилояти ўртасида иқтисодиёт, маданият, туризм, илм-фан соҳаларида ҳамкорлик алоқаларини мустаҳкамлаш учун имконият ва салоҳият етарли эканлиги таъкидланиб, томонлар бундан самарали фойдаланишга келишиб олдилар.\nХитойлик меҳмонлар ташриф давомида Самарқанднинг тарихий обидалари ва диққатга сазовор масканлари билан яқиндан танишди ҳамда тадбиркорлар билан мулоқотда бўлдилар.\nЖумладан, Савдо-саноат палатаси вилоят ҳудудий бошқармасида маҳаллий ишлаб чиқарувчилар билан ўтказилган учрашувда томонлар ўзаро ҳамкорлик истиқболлари, ишлаб чиқариш ва товар айирбошлаш борасида қатор келишувларга эришди.\nМулоқотлар давомида Шэньси провинцияси ва Самарқанд вилояти ўртасида ҳамкорлик меморандуми имзоланди.\nМеҳмонлар, шунингдек, Самарқанд давлат университети ҳудудида бунёд этилаётган Конфуций мажмуаси билан танишиб, университетда ташкил этилган “Биродарлашган шаҳарлар маркази”нинг очилиш маросимида қатнашдилар.


Кўп терлаш сабаблари – Пазанда\nКелинларни ота уйига қишлаб келиш учун юборишади: Тошкентнинг ёнгинасидаги ҳаёт\nФакебоок биринчиси емас: номини ўзгартирган гигант компаниялар\nТери таносил касалликлари даволаш\nКийиниш маданияти усуллари\nҚЎҲЖҒ – қўҳжғ\nЖума кунига табриклар ва расмлар\n20 та шарқона фасонлар 2022 куйлаклар\nКҳар бир кҳарфга шер, болалар учун шерлар\nТабрик сузлар туйлар учун\nАёллар ҳақида кҳарактеристика\nҲомиладорликда кандидоз (молочниса) даволаш\nКлимакс белгилари уй шароитида даволаш\nҚалтираш сабаблари қўл қалтираши даволаш\nРумол ва кҳижоб ураш усуллари\nМакияж килишни урганамиз юзни контурлаш\n10 та енг яхши қишки соч турмаклари\nГлавная / Жамият / Кўп терлаш сабаблари\nBarno Mir 12.10.2021\tЖамият, Саломатлик Comments Off on Кўп терлаш сабаблари 21 Показы\nТерлаш – бу тер безлари секресиясининг физиологик жараёни. Бу терморегулясия мекҳанизмининг бўғинларидан бири бўлиб, организмни атроф-муҳит ҳароратининг кўтарилишига мослашишга ёрдам беради, метаболик маҳсулотларни йўқ қилишда ва сув-туз балансини сақлашда иштирок етади.\nТер – бу екрин ва апокрин тер безлари чиқарадиган сувли секресия. Одамларда еккрин безлари кўпроқ учрайди, апокрин безлар қўлтиқ остида, кўкрак учлари, пешона ва қовоқ терисида жойлашган. Одатда, кунига 0,5 дан 1 литргача тер чиқарилади, у ўткир ҳидга ега емас. Атроф -муҳит ёки тана ҳароратининг ошиши, стресс, жисмоний фаоллик, овқатдан кейин терлаш кучаяди.\nЖисмоний омиллардан қатий назар пайдо бўладиган ҳаддан ташқари терлаш – бу гиперҳидроз ёки ортиқча терлаш аломати деб аталадиган патологик ҳодиса.\nГипергидроз маҳаллий (маҳаллий) ва умумий (умумий) бўлиши мумкин. Маҳаллий, терлашнинг кўпайиши тананинг бази қисмларида намоён бўлади, кўпинча қўлтиқ ости, кафт, тизза ва тирсак бурмалари, тагликлар. Бу соҳаларнинг бирида ҳам, ҳаммасида терлаш кучайиши мумкин. Гиперҳидрознинг бу тури одатда асаб тизимининг қўзғалувчанлигининг ошиши, бази ҳолларда ирсият туфайли юзага келади.\nУмумий гиперҳидроз учун ортиқча терлаш тананинг деярли бутун юзасига кҳосдир. Бу физиологик бўлиши мумкин, гормонал даражадаги ўзгариш билан боғлиқ – ўсмирлик, ҳомиладорлик, менопауза, шунингдек юқумли касалликлар, функсионал бузилишлар ёки ендокрин, асаб тизими касалликларининг аломати бўлиши мумкин.\nПАТОЛОГИЙА НОРМИДАН САБАБЛАРИ ВА САБАБЛАРИ\nҲатто дам олиш пайтида ҳам терлашнинг кўпайишидан ташқари, гиперҳидрозга қуйидаги аломатлар ҳамроҳ бўлади, улар бир вақтнинг ўзида ва биргаликда намоён бўлиши мумкин:\nгигиена қоидаларига риоя қилинган тақдирда ҳам тернинг ўткир ҳиди (бромҳидроз);\nгигиена воситаларининг самарасизлиги: деодорантлар, антиперспирантлар;\nтананинг заҳарланиши ёки бази дори -дармонларни қабул қилиш натижасида терни бўяш (кҳромидроз);\nҳаддан ташқари терлаш жойларида аşıнма ва қизариш.\nГиперҳидроз бирламчи ва иккиламчи бўлинади, улар турли сабабларга кўра пайдо бўлади. Бирламчи – ўсмирлик даврининг ўзига кҳос кҳусусияти ва балоғат даврида одамларнинг 1% дан камроғида намоён бўлади.\nИккиламчи гиперҳидроз – ендокрин, соматик, ўсма ва бошқа патологияларнинг натижасидир. У нормал физиологик шароитларга ҳамроҳ бўлиши мумкин – менопауза, ҳомиладорлик.\nГиперҳидрознинг бу турларининг ҳар бири локализасия жойига қараб бўлинади. Бошланғич қуйидагиларга бўлинади.\nқўлтиқ ости (қўлтиқ ости);\nюз ва бош терисининг гиперҳидрози (кранио-юз);\nминтақавий – периферик нервларнинг шикастланиши, сереброваскуляр касалликлар туфайли пайдо бўлади;\nфокусли – Фрей синдроми, екрин невуси.\nҲозирги вақтда нима учун бирламчи гиперҳидроз пайдо бўлиши борасида умумий фикр йўқ. Бу симпатик асаб тизимининг марказий қисмининг фаоллигини оширишга асосланган деб ишонилади.\nИккиламчи гиперҳидрознинг асосий сабаблари:\nендокрин – қандли диабет, қалқонсимон гормонлар даражасининг ошиши;\nлипид алмашинувининг бузилиши – семириш;\nгормонал фаол ўсмалар;\nяллиғланиш ва юқумли касалликлар – кўпинча сил, ендокардит;\nУмумий сабабларга қўшимча равишда, аёллар ва еркаклар кучли терлашнинг ўзига кҳос сабабларига ега. Аёлларда гиперҳидрозга кўпинча жинсий гормонлар даражасининг ошиши сабаб бўлади: естроген, естрадиол, прогестерон, пролактин, ҳайз пайтида, ҳомиладорлик пайтида, контрасептивларни қабул қилиш пайтида, шунингдек менопауза пайтида, туғруқдан кейинги даврда гормонал даражадаги ўзгаришлар.\nЕркакларда кўпинча бутун тананинг терлашининг сабаби тестостерон даражасидир. 40-50 йилдан кейин танадаги бу гормон даражаси пасаяди, бу еса автоном регулясияни бузади, бунинг натижасида тер ишлаб чиқариш кўпаяди. Терлашнинг кўпайиши ҳам никотинга қарамлик туфайли бўлиши мумкин.\nАёлларда ҳам, еркакларда ҳам ташкҳис қўйилган тунги гиперҳидроз алоҳида туркумда ажралиб туради. Уйқу пайтида кучли терлашнинг бир неча сабаблари бор:\nУйқу апне синдроми. Кўпинча еркаклар учун, айниқса, доимий ҳорламадан азият чекадиганлар учун кҳосдир. Укҳлаб қолгандан 1-2 соат ўтгач, чуқур уйқу пайтида кучли терлаш бошланади, бирданига қисқа муддатли нафас қисилиши пайдо бўлади (бир неча сония давомида). Нафас олиш тиклангандан кейин кучли терлаш ҳам кузатилади.\nЧиқиб кетиш синдроми. Бу алкоголизмдан азият чекадиган еркаклар ва аёлларга кҳосдир. Спиртли ичимликларни қабул қилишни кескин тўкҳтатиш билан тананинг барча тизимларининг дисфунксияси, турли органларнинг ишламай қолиши ва оғир интоксикасия пайдо бўлади. Бу ҳолат кучли терлаш билан тавсифланади – жуда кўп, ҳўлланган ички кийим ва чойшабгача. Тер ёқимсиз ҳидга ега. Кҳудди шундай ҳолат ҳам гиёҳвандлик билан кузатилади.\nТуберкулёз кўпинча кечаси терлашнинг кўпайишига сабаб бўлади, бошқа касалликлар билан еса куннинг исталган вақтида терлаш кучайиши мумкин.\nОртиқча терлашни ташкҳислаш ва даволаш билан дерматовенеролог шуғулланади. СҲифокор беморнинг тарикҳини тўплайди ва ички патологияларни истисно қилиш учун тестлар ва инструментал тадқиқотларни буюради. Одатда, бемор қуйидагиларни бажариши керак:\nқон, сийдикни умумий таҳлил қилиш;\nОшқозон ости безининг ултратовуш текшируви.\nБундан ташқари, бошқа тадқиқотлар буюрилиши мумкин, турли мутакҳассисликлар шифокорларининг маслаҳатлари.\nТерлашнинг интенсивлик даражасини аниқлаш учун кичик синов (ёд-кракҳмалли тест) ўтказилади. Тер таркибини ўрганиш учун кҳроматографик тадқиқ ўтказилади.\nБошқа касалликларнинг оқибати бўлган ортиқча терлашни даволаш учун асосий патологиядан кҳалос бўлиш керак.\nМаҳаллий гипергидрозни консерватив ва жарроҳлик усуллар ёрдамида даволаш мумкин. Улардан бири симпатектомия. Бу операсия бўлиб, унда тер безларини иннервасия қилувчи симпатик асаб қисми кесилади ёки қисилади.\nГиперҳидрознинг олдини олиш учун, биринчи навбатда, соматик касалликларнинг ривожланишини истисно қилиш, сурункали патологияларни ўз вақтида даволаш керак. Бунинг учун сиз мунтазам равишда тиббий кўрикдан ўтиш ёки даволанишни буюриш учун шифокорга ташриф буюришингиз керак.\nАгар ҳаддан ташқари терлаш бошқа касалликларнинг натижаси бўлмаса, сиз қуйидаги чораларга амал қилишингиз керак.\nменюдан аччиқ, иссиқ таомлар, зираворлар, спиртли ичимликларни чиқариб ташлаш;\nконтрастли душ қабул қилинг, ўсимликлардан тайёрланган иссиқ ҳаммом (ромашка, еман даракҳти);\nшифокор ресептисиз дори -дармонларни қабул қилманг;\nкийимда табиий матоларга устунлик беринг (пакҳта, зиғир);\nпоябзал ҳақиқий теридан ёки макҳсус намликни ютувчи таглик билан нафас оладиган материаллардан ясалган бўлиши керак.\nҲаққимизда Barno Mir\nПред. Она алласи текст аллалар тўплами\nСледующая Ҳомиладорлик календари 2022\nКунгил айниши сабаблари\nСоч тукилиши сабаблари ва никоблар\nСҲоколадли печене. Пишириқлар тайёрлаш ўзбек тилида.


Ислоҳотларимизнинг ўзбек халқи учун кераклигини Ўзбекистондаги бир туман мисолида исботлай оламиз – Birdamlik.info\nИслоҳотларимизнинг ўзбек халқи учун кераклигини Ўзбекистондаги бир туман мисолида исботлай оламиз\nКучли ғоя, кучли жамоа — муваффақиятларимизнинг калити.\nИслоҳотлар халқ манфаатига ишлаши учун ислоҳот режалари халқчил бўлиши керак!\nИслоҳотлар режаси юқоридан пастга қараб эмас, пастдан юқорига қараб ишлаб чиқилиши шарт!\n2 Май, 2018 йил.\nТаниқли рус физик-математик олими Игор Васильевич Курчатов 1943 йилда янги атом энергияси институти (кейинчалик ушбу институтга Курчатов номи берилди) қурилаётганда қурувчиларга институт ҳовлисидаги йўлларни асфальт қилмай туришни буюрди. Институт ходимлари бир йил ичида ўзлари учун осон ва қисқа жойлардан юришиб, янги йўлакчалар ҳосил қилди. Бир йилдан кейин И. В. Курчатов ходимлар юриб йўлакча ҳосил қилган изларни асфальтлашни буюрди.\nЎзбекистон 70 йил советлар бошқаруви тузумида, 27 йил диктатор Ислом Каримов тузумида бошқарилди. Шу давр ичида Ўзбекистонда хусусий мулк тушунчаси деярли ўз маъносини йўқотди. Мамлакатдаги барча ишлаб чиқариш масканлари, шунингдек, хизмат кўрсатиш соҳалари билан бирга халққа қарашли ерлар ҳам миллийлаштирилиб, давлат мулки деб эълон қилинди.\nСалкам 100 йил мабойнида ер, сув, қазилма бойликлар, завод ва фабрикалар давлат мулки дея ҳисобланиб, ушбу мулклар совет раҳбарлари томонидан 70 йил давомида режали бошқарилди. Совет Иттифоқи парчаланиб, ўрнида пайдо бўлган иттифоқдош республикалар ўз мустақиллигини эълон қилиб, демократик қадриятларга етарлича эътибор қаратган ҳолда мамлакатларида эркин Бозор Иқтисодиётига ўтдилар. Бироқ айрим давлатлар ҳанузгача тараққиёт йўлига ўта олмай аросат исканжасида қолмоқда. Мен 2017 йилда ёзган «Ислом Каримов диктатура тузумини яратди, Мирзиёев уни давом эттиради», деб номланган мақоламда шу ҳақида батафсил тўхталганман. Қуйида ушбу мақола билан тўлиқ танишишингиз мумкин:\nИслом Каримов диктатура тузумини яратди, Мирзиёев уни давом эттиради http://birdamlik.info/\nЎзбекистоннинг янги Президенти, ҳурматли Шавкат Миромонович ўз чиқишларида «Биз икки йил қаттиқ ишлашимиз керак. Шу икки йил ичида биз аниқ ривожланиш йўлига ўтамиз. Ҳамма соҳаларда ислоҳотларни изчил амалга оширамиз», деб катта ваъдалар берди.\nАфсуски, муҳтарам Президент Шавкат Миромонович Мирзиёев фаолияти давомида кўпгина ислоҳотларни бошлади-ю аммо бошланган ислоҳотларнинг деярли ҳаммаси ўз ўрнида депсиниб қолди. Президент Мирзиёев жорий қилган ислоҳотларнинг амалга ошмай қолишига ислоҳотга доир режаларнинг халқчил эмаслиги, улар халқдан узоқлашган, оёғи ердан узилиб қолган бир тўда коррупционер амалдорларнинг хаёлий фантазияси асосида қурилган ислоҳот режалари эканлиги каби омиллар асосий сабабдир.\nЯнги раҳбар бошқаруви даврида Президентнинг бир неча қарорлари эълон қилинди. Лекин чиққан қарорлар халқчил бўлмаганлиги, жойлардаги амалдорларнинг демократия, эркин бозор иқтисодиётидан бехабарлиги каби унсурлар амалиётга тадбиқ этилган қарорлар ижроси таъминланишига йўл бермади. Шу тариқа, биз Бирдамлик Халқ демократик ҳаракати мамлакатда энг аввало, сиёсий ислоҳотлар зарур, деб бонг уриб чиқдек.\nМен мухолифатдаги Бирдамлик Халқ Демократик ҳаракатининг асосчиси ва раҳбари сифатида шу кунгача Президент ва унинг жамоаси фаолиятини қаттиқ танқид остига олиб келдим. Ҳукуматни танқид қилганим учун ўз навбатида ҳукумат ва бошқа шахс ҳамда гуруҳларнинг танқид нишонига айландим.\nАслида танқид демократик қадриятларнинг ўзига хос кўриниши саналади. Биз ҳукумат фаолиятини танқид қилар эканмиз, ҳеч қачон шахсларнинг шахсиятига тегмадик, туҳмат ва бўҳтонлар қилмадик. Раҳбар ва амалдорларнинг иш фаолияти ва иш фаолиятидаги камчиликларини сиёсий маданият доирасидан четга чиқмаган ҳолда танқид қилиб келдик. Эндиликда биз фақат қуруқ танқид қилиш билан чекланмасдан, амалий иш орқали ўзимизнинг кимлигимизни кўрсатиш вақти келди, деб ҳисоблаймиз.\nБиз Бирдамлик Халқ Демократик ҳаракати ватанимиз Ўзбекистонни ҳақиқатанан ҳар томонлама ривожлантириш учун мамлакатда энг аввало сиёсий ислоҳотлар ўтказиш кераклигини таъкидлаб келдик. Ўз чиқишларимизда фақат сиёсий ислоҳотгина бошқа ислоҳотларни самарали якунлашда ўзига хос калит вазифасини бажаришини бот-бот такрорладик. Шахсан мен ҳозир ҳам ушбу фикримда собитман.\nЎзбекистонда мухолифат иштирокида сиёсий ислоҳотлар амалга оширилгандагина мамлакатда қатор ўзгаришлар рўй беради. Бундай ўзгаришлар барча жабҳаларни, жумладан, сиёсий ҳокимият учун курашдан тортиб, то бошқа соҳалардаги ислоҳотларни ўз ичига қамраб олади. Ислоҳотларнинг самарали ва тўлиқ якунланиши учун эркин сиёсий рақобат муҳитини вужудга келтиради. Шундагина мухолифат ва сиёсий ҳокимият ўртасида ҳар жойда рақобат ва ўз-ўзини назорат қилиш, халққа тўғри юзланиб, халқнинг оғирини енгил қилиш, камчилик ва порахўрликка қарши кураш кескин тарзда кечади. Мамлакатда коррупция кўлами камайиб, қонун устуворлиги кучаяди. Атрофингиздаги амалдорлар фақат Сиздан қўрқиб, Сиз олиб бораётган сиёсатга мослашиб, Сизни алдаб кун кўрмасдан, балки сиёсий рақиб — мухолифат билан ҳисоблашишга ён босади, халқнинг ҳақиқий дардини эшитиб, чин кўнгилдан тоза фаолият олиб боришга мажбур бўлади.\nБиз Сизнинг ҳозирги бошқарув усулингиз остида нималарни кузатяпмиз? Тўғри, ислоҳотлар бошланган, аммо юқорида таъкидлаганимиздек, улар бир жойда депсиниб турибди. Ҳар қадамда кўзбўямачилик, ёлғон, халқни алдаш амаллари олиб борилмоқда.\nБиз Бирдамлик Халқ Демократик ҳаракати ўзимиз томондан бир неча йиллардан буён доимий равишда Ўзбекистонда зарур деб таъкидлаб келинаётган сиёсий ислоҳотларни юртимиздаги бир туман миқёсида 4-5 йил ичида қанчалик ижобий натижаларга олиб келишини амалда исботлаш ниятидамиз. Биз сиёсий ислоҳотдан бошланган фаолиятимиз бошқа ислоҳотларнинг самарали якун топишини туман миқёсида ниҳоясига етказиб, кейинчалик ушбу туманни ичига олган вилоятда ҳам худди шундай ислоҳотларни амалга ошириш мумкин, деган қатъий фикрдамиз.\nБиз дастлаб туман, сўнгра вилоят миқёсида ўтказажак ислоҳотларимизнинг самарадорлигидан келиб чиққан ҳолда бундай ислоҳотларни кейинчалик Сиз билан бирга республика бўйича тадбиқ қилишимиз мумкин бўлади.\nАгар бизга тўлақонли сиёсий фаолият юритишимиз учун етарли даражада имкон берилса, у ҳолда биз республикамиздаги энг иқтисодий қолоқ вилоятнинг энг қашшоқ туманида ҳар томонлама чуқур ислоҳотлар ўтказишга тайёрмиз. Ўзимизга берилажак иқтисодиёти ночор қайсидир туманни 4-5 йил ичида иқтисодий жиҳатдан қудратли, самарали ислоҳотлар орқали ривожланган, ҳатто баъзи бир вилоятлар билан тўла-тўкис беллаша оладиган, бир неча ўн қадамлар билан тубдан ижобий томонга ўзгарган республикамиздаги энг кучли туманга айлантира оламиз, деган ишончдаман.\nДемак, асосий қадамлар:\nСизнинг бизга бўлган ишончингиз ва раҳнамонгиз остида Ўзбекистон Республикаси Вазирлар Маҳкамасининг қарорига биноан биз тўлиқ ислоҳот ўтқазмоқчи бўлган, биз учун танланган туманни ажратиб бериш тўғрисида қарор чиқарилиши керак. Шунингдек, ҳозирги кунда «Бирдамлик» Халқ Демократик ҳаракати номи остида фаолият юритаётган Ҳаракатни «Бирдамлик» Халқ Демократик партияси сифатида Ўзбекистон Республикаси Адлия вазирлигидан рўйхатдан ўтказишимиз учун имкон берилиши лозим.\nТуманда туман халқ кенгаши ва туман ҳокимлигига сайланиш учун Вазирлар Маҳкамасининг қарори чиқарилиши керак. Бу қарорда туман кенгаши ва туман ҳокимлигига эркин ўтказилажак сайловда мухолиф сиёсий партиялар рўйхатга олиниши кўзда тутилиши даркор. Қарор чиққандан кейин туманда ҳар бир партия номзодларининг ўз сайлов олди штабини тайёрлаш учун 3 ой муддат берилиши керак. 3 ойдан кейин туман халқ кенгаши ва туман ҳокимлигига сайлов ўтказишга старт берилиши лозим.\nСайловда кўп овозга эга бўлган сиёсий партиялар овозларига мутаносиб равишда туман халқ кенгашида ўз жойларига эга бўлади. Туман ҳокимлигига эса, алоҳида сайлов бюллетенларида номзодлар кўрсатилиб, бир ёки икки босқичли сайловда туман ҳокими сайланади. Мабодо, янгидан рўйхатдан ўтган «Бирдамлик» Халқ Демократик партияси томонидан кўрсатилган номзод сайловда туман ҳокимлигига сайлана олмаса, унда Партия мазкур туманда ўз ислоҳотлар дастуридан фойдаланишдан воз кечади. Ғалабага эришган бошқа номзодларга омад тилаб, сайловда ютқазганини тан олиб, тумандаги сайлов штаби фаолиятини тўхтатади. Агар сайловда ғалабага эришилса ҳамда туман халқ кенгашида кўп жойлар қўлга киритилса, у ҳолда туманда кенг қамровли ислоҳотлар дастурини амалга оширишга киришилади. Шу тариқа мамлакатимиз учун зарур бўлган сиёсий ислоҳотларни туман миқёсида якунлаш эълон қилинади.\nКейинги фикрларимни биз туманда ўтказилган сайлов ғолиблари — туман ҳокимлиги ва туман халқ кенгашининг аксар кўп жойларини эгаллаган партия тимсолида ёзишда давом этаман. Шундай қилиб, биз туман ҳокимлигига халқ сайлови орқали эришдик.\nБу қадамда қилинадиган асосий ишлар эски ҳокимнинг тинч йўл билан кетиши ва янги ҳокимга ўз жойини бўшатиб беришдан иборат. Янги туман ҳокими эса ўз жамоаси билан ҳокимият кабинетларини эгаллаши, янги депутатлар ҳам ўз навбатида туман халқ кенгашида ўз жойларини эгаллашлари керак.\nБиз мамлакат ҳарбий хизмати ва Давлат хавфсизлик хизмати фаолиятига аралашмаймиз. Ўз навбатида, улар ҳам бизнинг иш фаолиятимизга умуман аралашмаслиги керак. Ҳар қандай аралашув мамлакат Президенти ва биз — туман ҳокимияти билан ўзаро келишилган ҳолда амалга оширилади. Фавқулодда вазиятлар рўй берганда, масалан, уруш ёки мамлакатда нотинчлик вужудга келганда биз ҳам ҳамма қатори Ҳарбий хизмат ва Давлат хизмати буйруқларига сўзсиз итоат қиламиз.\nФавқулотда вазиятларда мамлакат ҳарбий хизмати ва Давлат хавфсизлик хизмати ўз ваколатларидан тўлиқ фойдаланган ҳолда биз бошқараётган туманда тўлақонли, тўсиқсиз ўз хизмат фаолиятларини олиб бора олади.\nБиз туман ички ишлар бошқармасида тўлиқ ислоҳотлар ўтказамиз. Биз бошқараётган туман ички ишлар бошқармаси, фавқулотда вазиятларда Республика Ички Ишлар Вазирлигига тўлиқ бўйсинади. Лекин тинч ҳолатларда, яъни туман раҳбарияти томонидан олиб борилаётган ислоҳотлар доирасида эркин фаолият юритиб, қатор ислоҳотларни амалга оширади. Жумладан, туман ички ишлар бошқармаси «Полиция» бошқармаси деган янги ном остида фаолият юритади. Янги ислоҳ қилинган Полиция бошқармасининг барча ходимлари биз томондан тақдим қилинган янги полиция формаси билан таъминланади ҳамда янги полиция хизмати тинч ҳолатларда туман ҳокимига бўйсунади.\nТуман прокуратураси ходимлари ҳар туман кенгашида ўзларининг фаолиятлари ҳақида батафсил ҳисобот бериб боради. Худди шундай ҳисоботлар туман солиқ хизмати, туманда ташкил қилинажак божхона хизмати, туман халқ таълими бўлими, туман тиббиёт ва санитария хизматлари, шунингдек, бошқа тумандаги давлат хизматлари томонидан ҳам берилади. Улар ҳар туман йиғилишларида ўзлари қилган ва режалаштираётган иш-фаолиятлари ҳақида батафсил ахборот-ҳисобот бериб боради.\nТуман ўз иқтисодий ислоҳотларини бошлар экан, янги солиқ ва божхона ставкалари ҳамда бошқа тўлов ва йиғимларни мустақил равишда ўзи белгилайди. Ўзбекистон Республикаси Вазирлар Маҳкамаси туманга 5 йил давомида солиқ, божхона ҳамда бошқа тўловлар ва йиғимларни ўзи белгилашига рухсат беради. Тумандаги барча солиқдан тушган даромадлар 5 йилгача туман ихтиёрида қолади. Беш йилдан кейин давлат барча туманлар қатори ушбу тумандан тушадиган солиқ тушумларини қайта тиклайди ёки туманда ислоҳ қилинган солиқ ва божхона тўловлар кўпчиликка мақбул бўлса, у ҳолда бутун Республика бизнинг туманимиз амалиётга тадбиқ этган солиқ ва божхона тизимларига ўтиши мумкин.\nТуманга электр қуввати ва газ узлуксиз тўлиқ бериб борилади. Ислоҳотлар кўламининг ошиши туманда янги электр қуввати ва газ истеъмолига бўлган талабни оширади. Вазирлар Маҳкамаси электр қуввати ва газ истеъмолига нисбатан талабларнинг ўсиб боришидан келиб чиққан ҳолда туман учун кучли лимитлар ажратилишини ҳисобга олишни сўрайди.\nТуман ҳокимияти Вазирлар Маҳкамасидан туман аҳолисининг газ, электр энергияси бўйича ҳамма қарзларини 3 йил муддатга музлатиб туришни сўрайди. Бу вақт ичида туман ва газ идораларида туб ислоҳотлар ўтказилиб, айбдорлар, ўғри, коррупционерларга тегишли равишда жазо белгиланади. Аҳолининг қарзи батафсил ўрганилиши жараёнида электр қуввати ва газдан ҳақиқий қарздорлар аниқланади ҳамда уларнинг қарзлари тегишли ташкилотларга тўлиқ миқдорда, 100% ундирилиб берилади. Кейинчалик газ ва электр энергиясига тўловлар тартибга солиниб, аҳоли ишлатилган электр қуввати ва газ учун тўлиқ, ҳар ойда, ўз вақтида тўлаб бориш механизми жорий қилинади.\nТуманда биз ер ислоҳотини ўтказамиз. Тумандаги барча ерлар туман халқига берилади. Бу ислоҳотни бошлашдан олдин давлат ўз эҳтиёжи учун, масалан, ҳарбий қисм, йўллар, сув каналлари, газ қувури ўтказгичлар (трубапроводлар), ҳарбий завод, фабрикалар, давлат аҳамиятига молик бўлган объектлар қуриш учун туман ҳудудидан ўз ҳисобига етарлича ер майдонини ажратиб олади. Ўз навбатида, туман ҳокимияти туман аҳолисининг турмуш тарзини яхшилаш учун янги мактаб, болалар боғчаси, парк, дам олиш масканлари, кутубхоналар, шифохоналар, сув каналлари, ичимлик суви тармоқлари, газ, электр қуввати учун тармоқлар, янги йўллар қуриш ва бошқа ҳаётий заруриятларни қондириш мақсадида ер майдонларига эгалик қилади ёки мавжуд иншоотлар майдонларини кенгайтириш мақсадида қўшимча ер майдонларини ажратиб олади , ажратилган ер майдонлари туман халқ кенгашида тасдиқланади. Қолган ер майдонлари эса, туман аҳолисига ерларни хусусийлаштиришнинг бир неча усулларидан биридан фойдаланиб, аҳоли ўртасида тақсимланади. Туманга қарашли ерлар эгаси туман аҳолиси саналади.\nЎн биринчи қадам\nТуман аҳолиси давлатнинг пахта, ғалла, пилла ёки бошқа кўринишдаги давлат буюртмаларидан тўлиқ озод эитилади. Ердорлар агар истаса, ўз ихтиёри билан фермер хўжалиги ташкил этиши, оилавий бизнес ишларини юритиши, турли-туман тадбиркорлик ишларини йўлга қўйиши ёки ўз хоҳиш-истаклари билан ўзларига тегишли ерларни иккинчи кишига сотиши, васият қилиб қолдириши, ижарага бериши ёки хорижий ширкатлар билан ҳамкорликда қўшма корхоналар очиши мумкин бўлади. Давлат ёки туман ҳокимияти ер эгалари – мулкдорларнинг ердан фойдаланиш ишларига аралашмайди. Туман ер эгалари ўзлари етиштирган полиз ва деҳқончилик маҳсулотларини мамлакатимиздаги истаган бозорда сотиши, хоҳишига кўра мамлакатимиздан ташқарида сотиш имконига эга бўлади. Уларнинг тижорат ишларига ҳеч бир давлат органи аралашмаслиги шарт.\nЕр эгалари ўзларининг истак ва хоҳишига биноан нархни олдиндан келишган ҳолда пахта, ғалла экиши, ўзлари хоҳлаган деҳқончилик турлари билан шуғулланиши, ўзларига тегишли ерларда бир неча йил деҳқончилик қилмасдан, бўш қолдириши мумкин. Ер эгалари ҳар йили ер солиғи ва йиллик даромадларига оид декларация тўлдириб, бир йиллик даромад солиғини тўлайдилар.\nЎн иккинчи қадам\nТуманнинг ўз аэропортига эга бўлиши муҳим қадам саналади. Туман вилоят марказига узоқ ёки яқинлигидан қатъи назар ўз ҳудудида халқаро аэропорт қуриш учун янги лойиҳани бошлайди. Ҳам йўловчи, ҳам карго юкларини ташишга мўлжалланган ушбу аэропорт лойиҳаси тўлиқ ташқи қарз – кредит ёрдамида амалда оширилади. Ушбу лойиҳа ҳурматли Президент Шавкат Миромоновичнинг маслаҳати ва амалий кўмаги асосида амалга оширилади.\nЎн учинчи қадам\nТумандаги барча йўллар қайта қурилади ёки таъмирланади. Туман имкон қадар ички иқтисодий имкониятлардан фойдаланиб, йўллар сифатини яхшилашга ҳаракат қилади, бунинг учун туманнинг имкони бўлмаса, кучи етмаса, у ҳолда ташқи қарз – кредитга суянилади.\nЎн тўртинчи қадам\nТуманда узлуксиз электр таъминоти йўлга қўйилади. Ички имкониятлардан фойдаланиб барча электр ўтказиш линиялари, тақсимот станциялари янгиланади, имкон бўлмаган чоғда ушбу лойиҳа учун ташқаридан қарз -кредит олинади. Туманда электр эҳтиёжи учун қўшимча имконият сифатида қуёш батареялар қуриш ташкил қилинади. Республика Электроэнергия ташкилоти туманда қурилаётган қуёш батареялар тизими фаолиятига қаршилик қилмаслиги, яхшиси умуман аралашмаслиги шарт.\nЎн бешинчи қадам\nТуманда газ таъминоти узлуксиз ва талабга доир амалга оширилади. Тумандаги барча газ қувурлар ва газ тақсимоти станциялари қайта кўрикдан ўтказилиб, таъмирга муҳтож қисми тўлиқ таъмирланади. Газ билан таъминланмаган туман аҳолисининг қолган қисмига янги газ қувурлари тортилиб, аҳоли 100% газ билан таъминланади.\nЎн олтинчи қадам\nТуманда чиқинди сувлар ва канализация масаласига жиддий эътибор қаратилади. Чиқинди ва канализация оқова сувлари учун янги станция қурилиб ишга туширилади. Бу станция лойиҳаси тўлиқ ташқи қарз – кредит ҳисобига қурилади. Зовур ва шўр сувлар ҳолати текширилиб, улардан қайта фойдаланиш масалалари ўрганилади. Туманда янги зовурлар қуриш, эскиларини қазиш, таъмирлаш, янги дренаж қувурлар ётқизиш ишлари бажарилади.\nЎн еттинчи қадам\nТуманда ичимлик сувига доир масалалар жиддий ўрганилиб, туман аҳолисининг ичимлик сувга эҳтиёжини 100% қоплай оладиган лойиҳа ташқи қарз – кредит ҳисобига амалга оширилади. Шу билан бирга ариқ, каналларни тозалаш, ер эгаларига ҳосил майдонларини суғориш учун етарли миқдорда сув етказиб бериш лойиҳасини амалга ошириш ишлари ҳам кўзда тутилган.\nЎн саккизинчи қадам\nТуман аҳолисининг четга чиқиши учун фуқаро паспорти ичига ёпиштириладиган «Дунёнинг барча мамлакатларига чиқиш учун» деб ёзилган чиқиш визаси — ОВиР стикери узоғи билан 3 кун ичида амалга оширилади. Биз аслида мамлакатда ОВиР стикерлари бутунлай бекор қилиниши тарафдоримиз.\nТуманга келишни режалаштираётган меҳмонлар, сайёҳлар, туристлар, тадбиркорлар, сармoядорларнинг қайси давлатдан бўлишидан қатъи назар ҳеч қандай муаммосиз виза олишлари таъминланиши керак. Туманимизга келажак меҳмонлар учун қолиш муддати 90 кун деб белгиланиши, улар меҳмонхоналарга жойлашиш имконига эга бўлишлари, хоҳласалар шу оралиқда Ўзбекистоннинг бошқа вилоят, туман, шаҳарларига сайр, томоша қилиш ҳуқуқларига эга бўлишлари мумкин бўлсин.\nЎн тўққизинчи қадам\nТуманга сармоя киритажак сармоядор агар Интерпол халқаро ташкилоти орқали қидирувда бўлмаса, у ҳолда бу шахс ҳеч қачон текширилмаслиги керак. Бошқа ҳолларда у ўз сармоясини туманга олиб келиши ва ишлатиши мумкин бўлади. 5 йилдан кейин ушбу сармоядорга Ўзбекистон фуқаролигини бериш амалиёти йўлга қўйилиши керак бўлади.\nСармоядорлар учун туман раҳбарияти туман миқёсида алоҳида соддалаштирилган ва паст кўрсаткичларда белгиланган солиқ ставкаларини қўллайди. Сармоядор ўзи истаганича нақд пул ёки нақдсиз пул маблағларини туманимизга олиб кириш ва истаган вақтида ўз сармоясини тўлиқ олиб чиқиб кетиш имконига эга бўлади.\nЙигирма биринчи қадам\nТуманда темир йўл тармоғи, юк тушириш ва ортиш логистик станциялари бўлиши керак. Агар туман ҳудудидан темир йўл тармоғи ўтмаган бўлса туманга ташқи қарз – кредит ҳисобига темир йўллар тармоғи ҳамда юк қабул қилиш ва жўнатиш логистик базалари қурилади.\nЙигирма иккинчи қадам\nТуман тадбиркорлар орқали ўз эҳтиёжи учун зарур бўлган нефть маҳсулотларини қўшни давлатлардан ўзи белгиланган божхона ставкалари орқали кирим қилдириб, туман аҳолиси учун эркин бозор нархларида сотувга чиқариш учун тадбиркорларга имкон ва шароит яратиб беради. Нефть маҳсулотлари Республика нефть базалари билан ҳам келишилган нархларда шартнома бўйича тадбиркорлар орқали келтирилиб, аҳоли эҳтиёжи учун эркин сотувга чиқарилади. Ёқилғи нархлари мамлакатдаги ёқилғи нархларидан бошқа нархда бўлиши мумкин. Туманда нархлар эркин бозор иқтисодиётига таянган ҳолда белгиланади.\nЙигирма учинчи қадам\nҚазилма бойликлардан келган даромадлар 5 йил туманнинг иқтисодий ривожланиши учун туманда қолади. 5 йилдан кейин Ўзбекистон Республикаси Олий Мажлиси бу даромад турини кимга қолдиришини қайта кўриб чиқиб янги қарор қабул қилади.\nЙигирма тўртинчи қадам\nТуман ҳокимлиги ёки туманда фаолият олиб бораётган тадбиркорлар ва Республикадаги цемент, кўмир, қурилиш материаллари, ҳар хил турдаги хом-ашёлар, материаллар ишлаб чиқарувчи корхоналар билан материал, хом-ашё, маҳсулотлар етказиб бериш ҳақида имзоланган шартномалар бўйича туманга шартномада кўрсатилган нарсаларни ўз вақтида, камомадсиз, бенуқсон, ҳеч бир камчиликсиз етказиб бериши шарт. Шартнома қоидалари бузилган ҳолларда шартномани бузган томон катта жаримага тортилади, туман ҳокимлиги ва у ерда фаолият олиб бораётган тадбиркорлар ушбу шартномаларда кўрсатилган хом ашё, материал, маҳсулотларни ўзларига қулай ва арзон нархларда қўшни давлатлар ёки бошқа давлатлардан туманга олиб келиши кўзда тутилган.\nЙигирма бешинчи қадам\nТуман ҳокимлиги ва туманда фаолият юритаётган барча тадбиркорлар импорт, экспорт шартномаларини ўзлари мустақил тарзда амалга оширади. Республикадаги тақиқ ёки бошқа назоратлар олиб ташланади. Марказнинг туман иқтисодиётига аралашувига йўл қўйилмайди.\nЙигирма олтинчи қадам\nТуман ўз ҳудудидаги тиббиёт муассасаларининг барчасини тўлиқ хусусийлаштиришга ҳаракат қилади. Туманда тиббий суғурта бозорига ўтилади. Барча корхона, ташкилот, давлат идоралари, маориф ва бошқа соҳа ходимлари ўртасида тиббий суғурта жорий қилинади. Ҳокимият ногирон, нафақахўр, мактаб ўқувчилари каби кам ижтимоий ҳимояга эга қатлам учун ўз ҳисобидан тиббий хизмат тўловини амалга оширади.\nЙигирма еттинчи қадам\nТуман ўз ҳудудида ишчи, хизматчи, деҳқон, фермер ва бошқа турдаги маош олувчиларнинг давлат хазинасига тўлаётган солиқларини қайта кўриб чиқади. Имкон қадар уларнинг солиқ ставкалари камайтирилади.\nЙигирма саккизинчи қадам\nТуман боғча, мактабларни қисман ўз қарамоғига олади ҳамда уларни янги мактаб, бинолар, ўқув қуроллари, мактаб формалари, уч маҳал иссиқ овқат ва керакли дарсликлар билан таъминлашга ҳаракат қилади.\nЙигирма тўққизинчи қадам\nТуманда туман ҳокимлигининг расмий нашри, туман телевидениеси ва радиоси билан бирга мустақил нашрлар, интернет сайтлари фаолияти йўлга қўйилади. Барча турдаги нашрларда сўз эркинлиги, матбуот эркинлигига алоҳида эътибор қаратилиши кўзда тутилади.\nТуманда интернет сифати ва тезлиги ривожланган давлатлар: АҚШ, Канада, Европа давлатлари, Жанубий Корея, Япониядаги каби тез, сифатли бўлмоғи, нархлари ҳам ушбу риволанган давлатлардаги интернет нархларидан ошмаслиги лозим. Ҳар қандай сайтга интернет тўсиғи жорий этилишига йўл берилмайди. туман аҳолиси ўзлари истаган сайтга ҳеч бир тўсиқсиз кира олиши ва ушбу сайтларга ташриф буюргани учун тақиб ва тазйиқларга учрамаслиги керак.\nЎттиз биринчи қадам\nТуманда чакана ва улгуржи савдо-сотиқ ишлари ўзбек сўми билан бир қаторда АҚШ долларида ҳам олиб борилиши мумкин бўлсин. Барча халқаро шартномалар АҚШ доллари ҳисобида тузилади. Четдан сармоя олиб келган банклар туман ҳокимининг қарорига асосан, Республика Марказий банки лицензиясини ҳеч бир қийинчиликсиз, тўсқинликларсиз олиши керак.\nӮттиз иккинчи қадам\nЛойиҳа муаллифининг демократия тамойилларига таянилган ҳолда ишлаб чиқилган сиёсий ислоҳотларга доир янги лойиҳаси унинг муаллифисиз амалиётга тадбиқ этилиши мумкин эмас\nЎзбекистон ҳукумати мамлакатимизда иқтисодиётни ривожлантириш, чет эл сармаядорларини жалб қилиш учун давлат хазинасидан миллион доллар эмас, ҳатто миллиардлаб долларлар ҳаражат қилмоқда. Аммо натижа кутилгандай эмас. Биз эса давлат хазинасидан ортиқча пул олмай, четдан қарз – кредит олсак ҳам олган кредитларимизни талон-тарож қилмасдан тўғри ва мақсадли йўналтириб, қарз – кредитларимизни ўз вақтида қайтарамиз. Энг муҳими, биз бошқараётган туманда янги замонавий аэропорт, темир йўл станциялари, транспорт логистикалари, туман учун янги инфратузилмани ташкил қиладиган сифатли йўллар бунёд этилади, аҳоли сифатли ичимлик суви, газ, электр таъминоти билан узлуксиз таъминланади, уларга хусусийлаштирилган тиббиёт муассасалари, замонавий боғча-мактаблар хизмат кўрсатади, туманликлар хусусийлаштирилган ерларга эга бўлади.\nБиз четда ишлаб юрган туман аҳолисининг деярли 100% ини туманда юқори маошли иш билан таъминлаймиз. Туманга кучли сармоядорлар кириб келади. Яна бир томони, ҳурматли президентимиз Шавкат Мирзиёевнинг вилоят ва туман ҳокимлари учун бизнинг фаолиятимиз катта мактаб ўрнини босади. Улар фаолиятимиз билан яқиндан танишиб, туманимизга сармоя киритган сармоядорларни биздан ўрганган тажрибалари асосида ишга солиб, ўзларига жалб қила оладилар. Биз бошқарган туманда аҳолининг турмуш тарзи яхшиланиб, фаровонлиги ошади!\nҲурматли муҳтарам Президент Шавкат Миронович!\nБиз юқорида сиёсий ислоҳотдан бошланган ислоҳотлар халқимиз учун самарали кечади, деб ёздик. Келинг, бир беллашув ўтказсак. Сиз ўзингиз истаган яна бир иқтисодий ночор туманни танлаб олинг. Ушбу туманга сиёсий ислоҳотсиз, ўзингиз энг яхши билган, ишонган амалдорларингизни ҳоким қилиб тайинланг. Истасангиз туман халқ кенгаши таркибини ўзларингизга мос ҳолда ўзгартириб олинг. Биз томондан ислоҳотларимиз учун сўралган шарт-шароитларни уларга ҳам тенг ташкиллаштириб беринг. Бюджетдан ажратилган молия ҳам бир хил бўлсин. Бошқа кўмак, ёрдам, қўлловлар ҳам иккала туманга бир хил даражада кўрсатилсин. Улар ҳам биз билан бир вақтда иш бошлаб, биз каби 5 йил фаолият юритсин. Натижаларни ҳар йил ва 5 йилдан кейин солиштирайлик.\nАгар ҳукумат бизга тўсқинлик қилмасдан ростдан ҳам икки беллашаётган туманга бир хил кўз билан қараб, бир хил шароитлар яратиб берса, ушбу беллашувда биз ютқазсак, унда малакатда сиёсий ислоҳот зарур деган талабимиздан бутунлай воз кечамиз.\nУшбу таклифни тайёрлашдан кўзда тутилган асосий мақсадимиз мухолифатдаги Бирдамлик Халқ Демократик ҳаракатининг мамлакатимиз ривожи учун иштирокини таъминлаш жуда муҳим эканлигини ошкора намоён қилишдан иборатдир. Чунки биз жорий ҳукумат билан мамлакатимизда эркин сиёсий рақобат муҳитини шакллантиришга хизмат қиламиз. Ўзбекистонда сиёсий ислоҳотлар амалга оширилар экан, барча соҳаларда ислоҳотлар эркин, сиёсий рақобат муҳити доирасида содир бўлади. Бизнинг мамлакат сиёсатидаги ўз ўрнимиз Ўзбекистон халқи равнақи учун хизмат қилади.\nБирдамлик Халқ Демократик ҳаракатининг асосчиси ва етакчиси\nБОҲОДИР ЧОРИЕВ МУХОЛИФАТМИ ЁКИ ТАДБИРКОР?! 18.01.2018 / Сиёсат\nСурат Икромов олдида ҳар қандай буқаламун ожиз! 16.01.2018 / Инсон ҳуқуқлари, Сиёсат, Тарих\nӮзбекистон Республикаси Президенти Шавкат Миромонович Мирзиёевга 12.01.2018 / Пресс-релизлар, Сиёсат


Конституциявий ислоҳотдан сўнг еттинчи чақириқ парламенти тарқатиб юбориладими? - Номадлар,Турклар,Қозоқ одатлари ва анъаналари,Қозоғистон табиати | QazaqTV\nКонституциявий ислоҳотдан сўнг еттинчи чақириқ парламенти тарқатиб юбориладими?\nКонституциявий ислоҳотдан сўнг еттинчи чақириқ парламенти тарқатиб юбориладими? Ҳозирги таркиб қачонгача депутатлик мандатига эгалик қилади? Махсус матбуот-конференциясида Адлия вазири ўринбосари Алма Муқанова ушбу ва бошқа саволларга жавоб берди. Унга кўра Парламент палаталарини янги тартибда шакллантириш ишлари Мажилиснинг келгуси, саккизинчи чақириқ депутатлари таркибида амалга оширилади. Унинг меъёрлари референдумда тасдиқланган.\nАлма Муқанова, Қозоғистон Республикаси адлия вазири ўринбосари:\n- Журналистлар «Конституциявий ислоҳотдан сўнг 7-чақириқ тарқатиладими?» деб сўраяпти. Таъкидлаш лозимки, ҳозир 7-чақириқ депутатларини тарқатиб юбориш кўзда тутилмаган. Улар 2026 йилнинг биринчи ярми тугагунича ишлайверади.\nЭслатамиз, умумхалқ референдумида қозоғистонликларнинг мутлақ кўп қисми Асосий қонунга ўзгаришлар киритишни ёқлаб овоз берди. Унга кўра, Сенатдаги президент квотаси 10 депутатгача қисқартирилади. Мажилис пропорционал ва мажоритар тизим асосида сайланади.


Америкада 24 июнь "Сиэтл-Тошкент куни" деб эълон қилинди - 17 Июля 2013 - SHERLAR.BIZ - ENG YANGI SHERLAR 2018 2019\nSHERLAR.BIZ Sheshanba, 26.10.2021, 17:41\nГлавная » 2013 » Iyul » 17 » Америкада 24 июнь "Сиэтл-Тошкент куни" деб эълон қилинди\nАмерикада 24 июнь "Сиэтл-Тошкент куни" деб эълон қилинди\nҚозоғистоннинг «PROСПОРТ» интернет нашрида Ўзбекистон миллий терма жамоаси ва "Иртиш” клуби ҳужумчиси Улуғбек Бақоев билан суҳбат чоп этилди. Қуйида суҳбатнинг Ўзбекистон терма жамоасига аталган қисми билан танишиб чиқишингиз мумкин.\n- Келинг, Сиз учун у қадар ёқимли бўлмаган, аммо муҳимлигини сақлаб турган мавзуда суҳбатлашсак. Терма жамоангиз ҳаммасини тўғри амалга оширган, аммо ўз олдига қўйилган мақсадга эриша олмаган учрашувдан сўнг қандай ҳиссиётлар қолди.\n- Қатар устидан қозонилган ғалабадан сўнг (5:1, Бақоев битта гол киритган- таҳририят изоҳи) ҳеч қандай ҳиссиётлар йўқ эди. Кийиниш хонаси буткул жимжит эди. Ғалаба қозонганмиз, аммо ҳеч қандай қувонч, ҳиссиёт бўлмади. Аксинча, ҳаммада алам бор эди. Жанубий Корея Эрондан мағлуб бўлганига куйиндик. Аммо бу ўринда биз нима ҳам қила олардик? Кореяга умид қилгандик, аммо улар бизнинг ишончимизни оқлашмади.\n- Мухлислар бу натижани қандай қабул қилдилар?\n- Қатар билан ўйинга бутун стадион тўлганди. Ўйин якунлангач, ҳамма мухлислар жим ўтирардилар. Мана шундай жимжитлик остида майдондан чиқиб кетдик.\n- Ўзбекистон терма жамоаси бу қадар юқори натижа кўрсатгани ҳолда, нариги учрашув сабабли учинчи ўринда қолиб кетгани адолатсизлик ҳисларини уйғотмадими?\n- Кореяликлар Эронга қарши кечган ўйинда бор кучлари билан ҳаракат қилганларми, ёки йўқ, бунисини билмадим. Лекин Эрон бутун учрашув давомида яратилган биргина имкониятдан гол уриб кетган.\n- Ўзбекистон футбол федерацияси мундиал йўлланмаси учун алоҳида мукофот ваъда қилганмиди?\n- Ваъда берилганди албатта. Бонуслар ҳам, мукофотлар ҳам. Аммо очиғини айтсам, терма жамоадаги ҳеч бир футболчи молиявий томонини ўйламаётганди. Пул ҳеч кимни қизиқтирмасди. Биз Ўзбекистон шаъни учун курашдик, ҳар бир футболчи ватанпарварлик ҳисси билан ўйнади, Ватан олдидаги қарзимизни узаётгандик. Мен сизга шуни ишонч билан айтишим мумкинки, пул биринчи ўриндаги масала эмасди. Барчамиз фақат бир нарсани, жаҳон чемпионатига чиқишни ўйлаётгандик.\n- Жаҳон чемпионати болаликдаги орзуингизми?\n- Гап шундаки мен ЖЧга чиқишга аввал ҳам бир неча бор яқин келганман, аммо ҳар сафар нимадир етишмай қолаверарди. Бу сафар муддатидан аввал мундиалга чиқишимизга ишонгандим, аммо яна ўшандай алам остида қолиб кетишга тўғри келди. Мен терма жамоамиз жаҳон чемпионатига чиқишига умид қиламан, ҳатто бунга ишончим комил. Ахир бизда ҳали имконият бор. Плей оффдаги рақиб ким бўлишидан қатъий назар, биз мундиал йўлланмасини қўлга киритиш учун тиш-тирноғимиз билан курашишга тайёрмиз. Ҳар бир футболчи имконияти даражасидан ҳам юқорироқ ҳаракат қилади. Қолганини эса вақт кўрсатади.\n- Агар бироз орзуга бериладиган бўлсак, жаҳон чемпионатида қандай рақибга қарши ўйнашни истаган бўлардингиз? Қандай ҳимоячиларга қарши?\n- (Кулади). Бу ҳақида гапиришга жуда эрта. Келинг бир нарсага келишиб олайлик, плей-офф баҳслари якунлангач сиз билан яна суҳбатлашиб оламиз. Жаҳон чемпионатига чиқиб олайлик – сиз билан суҳбатимизни албатта давом эттирамиз.\nКатегория: Sport yangiliklari | Просмотров: 549 | | Теги: Америкада 24 июнь Сиэтл-Тошкент кун | Рейтинг: 5.0/1


Андижон вилояти ҳокими ўз стипендиясини жорий этди - Darakchi\nЖАМИЯТ 18.12.2019, 20:39\nТеглар: ҳоким, Андижон, стипендия\nАндижон вилояти ҳокими Шуҳратбек Абдураҳмонов вилоятдаги олий ўқув юртлари талабалари учун стипендия таъсис этди. Бу ҳақда ЎзА хабар берди.\nВилоят ҳокими вилоятдаги олий ўқув юртларида таҳсил олаётган ёшлар орасидан ўзининг юксак иқтидор ва қобилиятини намоён эта оладиган, юрт тараққиётига муносиб ҳисса қўша оладиган фидойиларни излаб топиш, уларни қўллаб-қувватлаш, илм-фан, санъат, спорт ва бошқа йўналишларда республика ва халқаро даражадаги ютуқлар кўламини кенгайтириш, соғлом рақобат муҳитини шакллантириш мақсадида стипендия танлови ташкил этди.\nВилоят ҳокимлиги, Ўзбекистон ёшлар иттифоқи вилоят кенгаши, олий ўқув юртлари ҳамкорлигида ўтказиладиган танлов ғолиби олий ўқув юртини тамомлагандан сўнг ўз мутахассислиги бўйича иш билан ҳам таъминланади.\n– Вилоят ҳокимининг ушбу ташаббуси олий ўқув юртлари талабалари томонидан хурсандчилик билан кутиб олинди, – дейди Андижон машинасозлик институти проректори Акмалжон Эрматов. – Вилоят ҳокими стипендияси талабаларимизни янада пухта билим олишга, юксак марраларни эгаллашга, фаол ва фидойи бўлишга ундайди. Қолаверса, улар ўртасида эркин ва ижодий рақобатни шаклланишига ёрдам беради.\nБундан буён “Вилоят ҳокими стипендияси” танлови ғолиби бўлган талабалар нафақат стипендия соҳиби бўлади, балки ўзлари учун иш ўрнини ҳам таъминлаб олади.\nШавкат Мирзиёев “япон феномени”ни намуна қилган ҳолда ўзбек халқига яна бир бор мурожаат қилди


Туркия элчихонаси: Су-24 самолёти уриб туширишдан аввал 10 марта огоҳлантирилган | www.ziyouz.uz\nБош саҳифа ЯнгиликларТуркия элчихонаси: Су-24 самолёти уриб туширишдан аввал 10 марта огоҳлантирилган\n24 ноябрь куни Туркиянинг Хатай вилояти ҳудудида уриб туширилган Су-24 самолёти ўт очишдан аввал 10 маротаба огоҳлантирилган. Бу ҳақда Туркиянинг Ўзбекистондаги элчихонаси 27 ноябрь куни тарқатган баёнотида маълум қилди.\nАввалроқ ҳалокатдан сўнг тирик қолган Су-24 штурмани Константин Мурахтин Туркия ҳарбийлари томонидан огоҳлантириш берилмаганини айтган эди.\nБаёнотда қайд этилишича, огоҳлантиришларга қарамай, кимга қарашли экани номаълум бўлган икки самолёт Хатай вилояти Яйладағи ҳудудида шарқ-ғарб йўналишида Туркия ҳаво ҳудудини бузиб ўтган. Қоидабузар биринчи самолёт бир муддатдан кейин Туркия ҳаво ҳудудини тарк этган. Қоида бузишни тўхтатмаган иккинчи самолётга қарши эса Туркиянинг ҳавода патруллик қилаётган Ғ-16 ҳарбий самолётлари ўт очган. Натижада Су-24 самолёти Сурия ҳудудига қулаган. Унинг айрим бўлаклари Туркия ҳудудига тушган ва бунинг натижасида икки нафар турк фуқароси яраланган. Туркия баёнотига қараганда, Су-24 самолётининг Россия Федерациясига тегишли экани кейин маълум бўлган.\nАввалроқ – жорий йил 3-4 октябрь кунлари Сурияда ҳарбий амалиётда иштирок этаётган Россия самолётлари томонидан Туркия ҳаво ҳудуди бузилиши ҳолатлари қайд этилган. Ўшанда Россия элчиси Туркия Ташқи ишлар вазирлигига чақиртирилиб, яна бир бор шундай ҳолат қайд этилса, самолёт уриб туширилишидан огоҳлантирилган. Шунга асосан расмий Анқара 24 ноябрь кунги ҳодиса учун жавобгарликни ўзидан соқит қилган.\nАйни чоқда, Туркия томони ушбу воқеа атайин уюштирилмаганини алоҳида таъкидланган. “Бу биз содир бўлишини мутлақо истамаган ҳолатдир. Мазкур ҳодисадан қайғудамиз”, дейилади баёнотда.\nҚайд этилишича, расмий Анқара ушбу ҳолат бўйича ҳамда бошқа масалалар юзасидан Россиянинг ваколатли идоралари билан аввалги каби конструктив мулоқотга тайёрдир.\nТуркия ҳаво ҳудудини бузган самолётнинг уриб туширилиши юзасидан БМТ Бош котиби Пан Ги Мун, Хавфсизлик Кенгаши ҳамда НАТО аъзолари хабардор қилинган.\nНАТО Бош котиби Йенс Столтенберг 24 ноябрь куни ҳарбий иттифоқ расмий Анқара билан бирдам экани ҳамда ўз иттифоқчисининг ҳудудий яхлитлигини қўллаб-қувватлашини билдирган.\nЖаҳон ахборот агентликлари хабарига кўра, самолёт уриб туширилганидан кейин Россия Президенти Владимир Путин ушбу ҳодиса Москва ва Анқара ўртасидаги муносабатга салбий таъсир этишини маълум қилган. Шу билан бирга, Россия раҳбари Туркиядан ушбу ҳолат юзасидан кечирим сўрашни талаб қилган.\nТуркия Президенти Ражаб Тойиб Эрдўған эса ҳаво ҳудуди бузилган ҳолатда ҳарбийлар айнан шундай йўл тутишини таъкидлаб, кечирим сўрашга асос йўқлигини билдирган.\nАйни пайтда икки давлат ўртасида сиёсий тарангликни кузатиш мумкин. Аммо таҳлилчилар ҳозирги вазиятда мақбул ва маъқул йўл ўзаро дипломатик мулоқот эканини таъкидламоқдалар.\nДарвоқе, 27 ноябрь куни Туркия Ташқи ишлар вазири Мавлут Човушўғли Белградда ЕХҲТ анжумани доирасида россиялик ҳамкасби Сергей Лавров билан учрашишини маълум қилди. Туркия ташқи сиёсат маҳкамаси раҳбари сиёсий инқирозни дипломатик йўл билан ҳал этишга ишонч билдирди.\n← Аввалги Аввалги Исомиддин Пўлатов. Китоб ўқимай шоир бўлиш мумкинми?\nКейинги → Кейинги: Ҳамид Сулаймонов (1910-1979)


Бугунги шароитларни таърифлашга тил ожиз. Йилдан йилга янги маиший ва бошқа техникалар ихтиро қилинмоқда. Замон билан ҳамнафас бўлиб яшаётган инсонлар янгидан-янги неъматлардан бахраманд бўлмоқда. Албатта, бу неъматлар учун Аллоҳ таолага қанча шукроналик қилсак ҳам камлик қилади. Замоннинг ривожланишини кўрингки, бугунги кунда телевизори бўлмаган оила бўлмаса керак. Ҳаттоки бир оилада икки, уч ёки ундан зиёд телевизорлар бор. Бу, шубҳасиз, тўқчиликни аломати. Бугун ётган жойимизда телевизорни ёқамиз, ўчирамиз, бошқа каналга оламиз, овозини паст ёки баланд қиламиз, рангларини ўзгартирамиз. Ҳатто баъзида масофадан туриб бошқарадиган мосламани яъни “пулт”ни кимгадир олиб бер деймиз. Чунки уни олиш учун узалишимиз керак бўлади. Ачинарлиси, шомдан кейин ҳазми оғир овқатларни истеъмол қиламиз ва кўпинча телевизор тагида ухлаб қоламиз. Ҳаракатсизлик оқибатида семизлик дардига мубтало бўламиз. Улуғ ҳаким Арастудан: «Сен нега сира касал бўлмайсан, бошқалардан фарқинг нима?» деб сўрашганида у: «Бошқалар ейиш учун яшашади, мен эса яшаш учун ейман», деб жавоб берган экан. Ҳозирги вақтда дунёнинг ҳамма ерида яхши ейиш учун яшаш, яхши ейиш учун пул топиш авж олиб кетган. Ўтмишдаги ва ҳозирдаги барча мутафаккирлар, шифокорлар, таниқли халқ табиблари кўп ейиш оқибатида семириб кетишнинг зарарлари ҳақида якдиллик билан ёзишган. Пайғамбаримиз Муҳаммад алайҳиссалом эса: “Мен умматимнинг семириб, қорин солишидан хавфдаман”, деган эканлар. Таом истеъмол қилганда ҳам баъзан ҳаддан зиёд тўйиб овқатланиб, кечаси билан қийналиб чиқамиз. Шу сабабли Имом Аҳмад ва Имом Термизий ривоят қилган ҳадисда Расулуллоҳ соллаллоҳу алайҳи ва саллам: “ Инсон қорнидан ёмонроқ идишни тўлдирмайди, одам боласига белни қоим қиладиган кичик луқма кифоядир. Бас, қориннинг учдан бири таом, бири сув ва қолгани нафас учундир”, деб биз умматларини огоҳлантирганлар. Жаҳон мамлакатлари фуқароларининг семизлик даражасини кўрсатиб берувчи харита АҚШнинг Марказий Разведка Агентлигининг World Factbook (жаҳон ҳақида далиллар) электрон манбасида эълон қилинган. Унда жаҳоннинг «энг семиз мамлакати» деган номга Тинч океани жанубида жойлашган Америка Самоаси давлати муносиб деб топилган. Маълумотларга кўра, у ерлик аҳолининг 74,6 фоизи семириш дардига мубтало бўлган. Ушбу рўйхатга Марказий Осиё мамлакатлари ҳам киритилган. Хусусан, Ўзбекистон аҳолисининг 15,1 фоизи ортиқча вазнга эга. Бу кўрсаткич Қозоғистонда 23,7 фоиз, Туркманистонда 13,2, Тожикистонда 8,6, шунингдек, Озарбойжонда 23,8 фоизни ташкил этади. Тадқиқотлар замонавий турмуш тарзи ва қўшимча кимёвий моддалар асосида тайёрланадиган озиқ-овқатлар семиришнинг бош омили эканини кўрсатмоқда.\nБўстонлиқ тумани бош имом-хатиби вазифасини бажарувчи\nДругие материалы в этой категории: « Ҳазили бўлмайдиган масалалар бор\tОлисдаги масжид »


Aмерикалик олимлар тунда осмонни ифлослантирувчи сунъий ёруғлик манбаларини аниқладилар. Улар 10 кун давомида соат 01:30 да сунъий йўлдош орқали тунги осмонни кузатдилар.\nТадқиқотчилар умумий ёруғлик заҳарининг қанча қисмига тунги кўча чироқлари сабаб бўлишини аниқлашга ўриндилар. Сунъий ёруғликнинг ўзи инсон уйқуси ва соғлиғига салбий таъсир қилиши эса аллақачон исботланган.\nСунъий ёруғликнинг асосий қисми тунги кўча чироқлари эмас, балки реклама, светофор, бинолар, автотураргоҳ ва спорт майдонларини ёритишга сарфланади.\n«Кўп одамлар иқлимдаги фавқулодда вазият ҳақида гапиришади, лекин ҳеч қачон ёруғликдан ажраладиган заҳар ҳақида эслашмайди. Кечқурун ортиқча чироқларни ўчириб ҳам электр заҳарини, ҳам унинг қувватини тежаш мумкин», дейди Германия геология илмий маркази доктори.\nХалқаро Dark Sky ассоциациясининг тахминига кўра, сунъий ёруғликни нотўғри йўналтириш сабаб унинг 35 фоизи исроф бўлади. Маълумот учун, AҚШда ҳар йил тунда кўча ва биноларни ёритиш учун 3 миллиард доллар сарфланади.\nШаҳар чироқлари аксарият одамларнинг ҳеч қачон табиий қоронғу тунги осмонни кўрмаслигига сабаб бўлади. 2016 йилги тадқиқотга кўра, дунё аҳолисининг 80 фоизи тунги осмоннинг табиий ҳолатини кўролмайди.


«Эрк» қурултойидан бир кун олдин...\n21 апрел 2021, Тошкент вақти: 07:50\nШайбон 22 октябрь куни Тошкентда «Эрк» демократик партиясининг 5-қурултойи бўлиб ўтиши режалаштирилган. Айни пайтда партия фаоллари ушбу тадбирга қизғин тайёргарлик кўрмоқда.\n«Эрк»нинг ушбу қурултойи дастлаб жорий йилнинг 27 сентябрида ўтказилиши мўлжалланган, бироқ ҳукумат бунга йўл бермаган эди. Эндичи?\nҲукумат 22 октябрда ўтказилиши белгиланган тадбирга ҳам қаршилик қилишга уриниб кўрди. Жумладан, 13 октябрь куни пойтахтнинг Собир Раҳимов тумани ички ишлар бўлими ходимлари «Эрк»ка тегишли барча адабиётлар, қурултой ташкилий қўмитасининг ҳужжатлари ва партиянинг янги дастури лойиҳасини олиб қўйган эди.\nШундан сўнг «Эрк» фаоллари бош прокуратура олдида бир неча кун давомида норозилик акциялари ўтказди. Бироқ ҳужжатлар барибир қайтариб берилмади. Бу эса маълум қийинчиликларни туғдирди. Жумладан, кўплаб делегатлар қурултой ҳужжатлари билан тўла таниша олмадилар.\nПартия бош котиби Отаназар Ориповнинг сўзларига қараганда, ҳозирча қурултой ўтказишга яна қаршиликлар бўлиши тўғрисида маълумотлар йўқ. Бироқ делегатларнинг рўйхати тегишли органлар томонидан жойлардаги ички ишлар идораларига тарқатилган. Бундан ташқари, партия фаолиятидан норози бўлган айрим эркчилар қурултойга ўзлари хоҳлаганча тус беришга интилмоқда.\nҚурултой ташкилий қўмитаси раисаси Ойгул Маматова эса тадбирнинг ўтказилмаслиги учун ҳукумат барча тадбирларни кўриши хавфи ҳали ҳам мавжудлигини айтмоқда.\nШунга қарамай, «Эрк»нинг айрим аъзолари бўлажак қурултой нафақат партия ҳаётида, балки бутун мамлакат учун тарихий воқеа бўлишини таъкидлаётир.\n«Озодлик» мухбирига маълум бўлишича, қурултой бошланишига бир кун қолганда пойтахтга вилоятлардан делегатлар кела бошлаган.


Худонинг учбирлиги 2 — Dilkashradio.com\nХудонинг учбирлиги 2\nЮҳанно китобининг 12 боби 35 ва 36 оятларида Масиҳнинг Ўзи ҳақидаги сўзлари келтирилган. Шу бобнинг 37оятида Исо уларнинг кўз ўнгида кўплаб мўъжизлар кўрсатган бўлса ҳам, У билан сўзлашган одамлар Унга ишонмаганлари ҳақида ҳиқоя қилади. Ҳаворийлар 28 боб 23 оятда Павлуснинг Масиҳ ҳақида ҳикоя қилгани, бироқ уларнинг баъзилари Исога ишонмаганлари ҳақида айтилган. Энди Матто 3:16,17 га мурожаат қиламиз. Бу ерда кўз ўнгимизда ажойиб гўзал манзара намоён бўлади.\nБиз Учлик ҳақида Муқаддас Ёзувда келтирилган бошқа гувоҳликларни унутишимиз мумкин, бироқ агар бу кўриниш хотирамизга бир марта муҳрланиб қолган бўлса, уни унутишимиз қийин бўлади. Учликнинг иккинчи Шахси бўлмиш Исо Яхё орқали сувга чўмдирилиб дарёда турибди. Бирдан Само очилиб, Учликнинг учинчи Шахси – Муқаддас Руҳ Исонинг устига каптар шаклида келиб қўнди. Аммо қулоқ солинг! Осмондан Учликнинг биринчи Шахси – Отанинг: “Бу Менинг севикли Ўғлимдир”, — деб хабар берган овози эшитилди.\nБизга Худода уч Шахснинг – Отанинг, Ўғлининг ва Муқаддас Руҳнинг ҳозир бўлганининг бундан ойдинроқ ва чуқурроқ яна қандай исботи талаб қилинади? Исо Масиҳ Ўзининг шогирдларига берган буюк топшириғидаги Уч бирлик ҳақидаги сўзлари Матто китобининг охирги бобларидан бирининг 19 оятида ёзиб қолдирилган, у ерда жумладан шундай деб айтилади. “Шунинг учун бориб, барча халқлардан шогирд орттиринглар. Уларни Ота, Ўғил ва Муқаддас Руҳ номи билан сувга чўмдириб, имонга киритинглар”. Агар бу уч Шахс Худо бўлмаганида уларнинг ҳар бирини ҳурмат қилиш ва шарафлаш нотўғри бўлар эди.\nБалки агар улар бир Худо бўлмаганларида Масиҳ шунчаки “номи билан” эмас, “номлари билан” деган бўлар эди. “Раббимиз Исо Масиҳнинг инояти, Отамиз Худонинг севгиси ва Муқаддас Руҳнинг ҳамроҳлиги ҳаммамига ёр бўлсин! Омин.” 2 Коринфликларга 13:13 .Бу оятда тилга олинган Шахслар бир хилда Худо бўлмасалар, уларнинг ҳар бирига бир ҳилда аҳамият бериш нотўғри бўлар эди ва бу ҳақиқий Худога ҳақорат бўлар эди. Балки Ёзувларда Учлик ҳақида ўқиб, бу ҳақда ўйлаб кўриб, Сиз: “Бу буюк сир, мен уни тушуниб етишга қодир эмасман!” дейишга тайёр бўларсиз. Бошқаларда ҳам шунга ўхшаш ҳиссиётлар бўлади.\nБиздан тушуниш талаб этилмайди ҳам. Худо биздан фақат Унинг Каломининг гувоҳлиги асосида ишонишимизни сўрайди холос. Муқаддас Китобда ва ундан ташқари бошқа жойларда биз тушуниб етмайдиган, бироқ биз ишонадиган кўп нарсалар бор. Масалан, биз Худо ерни ва ундаги бор ҳамма нарсани яратганига ишонамиз, бироқ У буни қандай қилганини тушунмаймиз. Шунингдек, биз қора ерга тошланган қўнғир уруғ қандай қилиб узун яшил поя бўлиб ўсишини ва қизил гул бўлиб очилишини охиргача тушунмаймиз, бироқ биз бунга ишонамиз.Худонинг саховату ҳикмати ҳамда билиминг чуқурлигини қаранг! Унинг ҳукмларига кимнинг ақли етар, йўлларини ким текшириб чиқар экан?” Римликларга 11:33. Хурматли радио тингловчилар, шунинг билан эшттиришимиз ўз нихоясига етди, кейинги эшттиришларимизгача хайр саломат бўлинглар.\nХудонинг хузури билан рохатланиш


Элчи: Ўзбекистон Хитойда ахборот агентлиги очиши мумкин\n16:08 / 23.04.2017\nЯқин вақтлар ичида Хитойда Ўзбекистоннинг ахборот агентлиги очилиши мумкин. Бу ҳақда Хитой Халқ Республикасининг Ўзбекистондаги фавқулодда ва мухтор элчиси Сун Лицзе 22 апрель куни ёш журналистлар билан Ўзбекистон давлат жаҳон тиллари университетида ўтказилган учрашувида гапириб ўтди.\nИкки давлат ўртасидаги дипломатик муносабатлар ва турли соҳалардаги ислоҳотларни бевосита ёритиб бориш бўйича ахборот алмашинувини янги босқичга кўтаришга хизмат қиладиган мазкур агентлик юзасидан музокаралар давом этаётгани маълум қилинган.\nБундан ташқари, маданий соҳада кинотеатрлар фаолияти, инфратузилмаси ва тиббиёт соҳасидаги ҳамкорлик алоқалари юзасидан ҳам янги лойиҳалар бошлангани қўшимча қилинди.\nТалабалар билан кечган мулоқот давомида элчи, шунингдек, фаолият бошлаганига кўп бўлмаган Тошкентдаги Халқаро пресс-клубнинг илк йиғилишида иштирок этгани, ундан олган катта таассуротларини ўртоқлашган.\nахборот агентлиги Хитой элчиси\nЎзбекистон Ташқи ишлар вазирлигида Хитой элчиси билан учрашув бўлиб ўтди\nБўлғуси Ўзбекистон-Хитой учрашувлари жадвали муҳокама этилди\nТИВда Хитой элчиси билан учрашув бўлиб ўтди\nҲиндистон “Синьхуа” агентлигининг уч нафар журналистини мамлакатдан чиқариб юборади


Ўзбекистон «Меҳр-4» инсонпарварлик тадбирини ўтказди - Anhor\nAnhor Все посты Ўзбекистон «Меҳр-4» инсонпарварлик тадбирини ўтказди\nБугун, 2 март куни, Ўзбекистоннинг Сурхондарё вилоятини Афғонистон билан боғлаб турадиган Ҳайратон кўпригида “Меҳр-4” инсонпарварлик тадбири ўтказилди, деб ёзади Kun.uz нашри.\nАфғонистондан 24 нафар Ўзбекистон фуқароси олиб келинди. Эвакуация қилинганлардан 19 нафари болалар, уларнинг тўрттаси – етим болалар.\nНашрнинг қайд этишича, 2017 йилдан 2020 йилгача Афғонистон махсус хизматлари билан ҳамкорликда 86 нафар фуқаро Ўзбекистонга олиб келинган. Афғонистондан бугунгача олиб чиқилган фуқароларнинг 23 нафари эркак, 16 нафари аёл, яна 47 нафари болалар бўлган.\n2020 йилда Ўзбекистон «Меҳр-3» инсонпарварлик тадбири доирасида Суриядан 98 та Ўзбекистон фуқаросини олиб келганди, ўшанда улардан 25 нафарини аёллар ва 73 нафарини болалар ташкил қилганди. 2019 йилда ҳам Сурия ва Ироқдан юртдошларимизни олиб чиқиш бўйича иккита амалиёт ўтказилган.\nБундан олдин ЮНИСЕФ Маҳалла ва оилани қўллаб-қувватлаш вазирлиги билан ҳамкорликда ёпиқ муассасаларни тарк этувчи болаларнинг ва қуролли низолар зоналаридан репатриация қилинган болаларнинг реинтеграциясини таъминлаш учун идоралараро ҳамкорликка чақирганди.\nДавлат ва жамият қурилиши академияси ислоҳотларни муҳокама қилишга таклиф қилади\nЭлектротехника соҳасининг экспортчиларига харажатларни қоплаш учун субсидиялар тақдим этилди


Месси мухлисларига хушхабар. Лео Бартомеуни “нокаут” қилди\n30 август, 2020, 12:30 0\nКутилмаган вазият вужудга келди\nЛионель Месси ва Жозеп Бартомеу ўртасидаги можаро аргентиналик ҳужумчининг ғалабаси билан якунланадиган бўлди.\nБартомеу футболчи билан шартномага ишонгани ҳолда, 700 миллион евро миқдоридаги бадал пулигина Мессига кетиш имконини беришини таъкидлаб, ҳужумчига босим ўтказаётган эди. Энди клуб президенти бу қуролидан фойдалана олмайди. У шартномани синчковлик билан ўқимаган кўринади.\nЭкспертларнинг таъкидлашича, шартномада агар футболчи жамоада сўнгги мавсумини ўтказаётган бўлса, 700 миллион евро миқдоридаги бадал пулини тўлаш мажбурияти амал қилмаслиги белгилаб қўйилган экан. Агар футболчи 2019-2020 йилги мавсумдан сўнг клубдан кетадиган бўлса, “Барселона” 700 миллион евролик бадал пулига даъво қила олмайди. Ҳозир айнан шундай вазият.\nДемак, Мессини клуб билан боғлаб турган ягона “арқон” ҳам узилди. Аргентиналик ҳужумчи ўзига ишонган ҳолда жамоа машғулотларига келмаслигини маълум қилди. Тез орада трансфер бўйича янгилик бўлиши кутилмоқда.\nBo'limi: Barcelona yangiliklari\nQo'shildi: 01.09.2020 / 20:01


Қайта ёзиш мумкин бўлган қоғоз яратилди - Zamin.uz\n18:10 / 10.12.2018\nХитойлик тадқиқотчилар ҳарорат ёки инфрақизил нурлар орқали рангини ўзгартириш ва қайта ёзиш мумкин бўлган қоғоз ишлаб чиқарди. Унга юз мартадан ортиқ қайта ёзиш мумкин, бунда унинг ранглари тиниқлиги бироз ўзгаради холос. "Унда ёзилган нарсалар камида бир йил сақланиб қолади", – дейилади “ACS Applied Materials & Interfaces” журналидаги мақолада.\nОддий қоғознинг ўрнини босувчи кўплаб технологиялар мавжуд бўлиб, улар ҳали ҳам қўлланиб келмоқда. Масалан, буклаш ва ҳатто чўзиш мумкин бўлган тажрибавий ва серияли экранлар мавжуд. Шунингдек, электрон қоғозлар ҳам бўлиб, унда ўз ёритгичидан фойдаланилмайди, шу сабабли визуал равишда оддий қоғозни эслатади. Бироқ ҳозирча бу технологиялар нархи, нозиклиги ва бошқа муҳим кўрсаткичларга кўра қоғозга етгани йўқ.\nБаъзи олим ва муҳандислар эса қоғознинг ўрнини босувчи эмас, балки мутлақо янгича, шу жумладан қайта ёзиш имконини берувчи қоғозни яратишга ҳаракат қилмоқда. Бу борада турли принциплар асосида ишловчи кўпгина лойиҳалар мавжуд. Баъзилари иситиш ёки нурланиш ҳисобига ишласа, бошқалари туз эритмаси билан ишлов беришни талаб этади. Бироқ бундай лойиҳаларнинг жиддий камчилиги бўлиб, бу кўпинча қоғознинг энг муҳим хусусияти – ахборотни узоқ муддат сақлаб қолиш билан боғлиқ. Маълумки, қайта ёзилувчи қоғоз тасвирни бир неча кун давомида сақлайди, бир неча ўнта ёзиш циклидан кейин ўз хусусиятларини йўқотади.\nФуцзян педагогика университетидан бўлган Вэй Чжан бошчилигидаги бир гуруҳ тадқиқотчилар қоғознинг юқори ресурсга эга ва ишлаб чиқарилиши осон, қайта ёзиш мумкин бўлган янги турини яратди. Ушбу қоғоз уч қатламли бўлиб, ўртасида оддий қоғоз жойлаштирилган, унинг бир томонида термохром қатлам, бошқа томонида қора фототермик тонер бўлади. Айнан термохромли қатлам қоғознинг қайта ёзиш хусусиятини беради. У учта таркибий қисмдан иборат: ранг ҳосил қилувчи, пайдо қилувчи ва эритувчи.\nҚоғознинг ишлаш принципи уч ўлчамли қатламнинг даврий ўзгаришига асосланган. Дастлаб хона ҳароратида у кўк рангли бўлади. 65 даражадан юқори ҳароратда қиздирилгандан сўнг эритувчи суюқ ҳолатга келади ва ранг ҳосил қилувчи (электронлар донори) ва ранг пайдо қилувчи (электронлар акцептори) ажралади ва ранг ҳосил қилувчи молекулалари тузилиши ўзгаради ва натижада у рангсиз бўлиб қолади.\nТадқиқотчилар бундай қоғоздан фойдаланишнинг бир неча йўлини таклиф қилишди. Масалан, унда учи иситиладиган электротермик ручка ёрдамида ёзиш мумкин. Бунда расм оқ рангда, фон эса кўк рангда бўлади.\nИшлаб чиқарувчилар турли тасвирларни қоғозга босиб чиқариб, у QR-код ва ҳатто матнлар учун етарлича тиниқ бўлиши мумкинлигини кўрсатдилар. Тадқиқотчилар қоғоз хусусиятларини ўрганиб чиқиб бўёқнинг қабул қилиш спектри ҳатто қайта ёзишнинг юзлаб циклидан кейин ҳам унчалик ўзгармаслигини аниқлашди. Тасвирнинг ярим йил сақланиши эса унинг сақланиб қолишига катта таъсир кўрсатмайди. «Замин» янгиликларини «Вконтакти»да кузатиб боринг\nЯнгиликлар » Дунё » Қайта ёзиш мумкин бўлган қоғоз яратилди


Мамлакатнинг ривожи, халқнинг фаровон ҳаётини кафолатловчи мезон унинг қабул қилган Конститутциясидир. Мазкур муҳим ҳужжат бутун миллат ва давлат тақдирида муҳим бурилиш ясайди.\nШундай қомусий китобни қадрлаш унга бўлган ҳурматда намоён бўлади. Конститутциямизнинг чорак асрлик тўйи юртимизнинг барча жойларида катта тантана қилинмоқда. Жумладан, Наманган шаҳридаги 82-умумтаълим мактабида “Қомусимиз бахтимиз” шиори остида тадбир ўтказилди. Унда 5-, 6-, 7-, 9-синфнинг 30 нафардан ортиқ ўқувчилари ўзларининг сиёсий, конститутциявий билимларини саҳна кўринишларида, саводхонлик чиқишлари билан намойиш этдилар.\nТадбир Ўзбекистон Республикаси Конститутциясининг яратилиш тарихига бағишланган видеороликни намойиш этиш билан бошланди. Байрамона тадбирни мактаб директорининг маънавий-маърифий ишлар бўйича ўринбосари Эгашали Турсунов очиб берди.\nКўтаринки руҳда ўтган тадбирда ўқувчилар конститутция тарихи, унинг моддаларини саҳна кўринишларда, слайд орқали намойиш этдилар. Ҳар бир саҳна чиқишлари моддалар асосида тасирли кўринишда акс эттирилди. Шеърлар ўқилди. Ватанни тараннум этувчи қўшиқлар куйланди.\nТадбир якунида барча иштирокчи ва томошабин ўқувчиларга мактаб директорининг маънавий-маърифий ишлари бўйича ўринбосари Шуҳратжон Муҳиддинов ҳаётимиз мазмун моҳиятини ифодаловчи конститутция борасида зарурий маълумотларни айтди.\nМазкур тадбир якунида мактаб ҳаёти учун муҳим хушхабар эълон қилинди. Байрам арафасида мактабимиз директори Масудахон Мирзалиева «Ўзбекистон Конституциясига 25 йил» эсдалик нишони билан тақдирлангани мактаб жамоасига муносиб совға бўлди.\nНаманган шаҳридаги 82-умумтаълим мактабнинг тарих фани ўқитувчиси\nНАМАНГАНДА ҚОМУСИМИЗ ШАРАФИ\nАлишер Навоий номидаги Наманган вилоят мусиқали драма ва комедия театрида Ўзбекистон Республикаси Конституциясининг 24 йиллигига бағишлаб тантанали маросим ўтказилди.\nНаманган юридик коллежида ҳуқуқшунослик, ижтимоий муҳофаза қилиш ҳуқуқшуноси, хўжалик фаолияти ҳуқуқшуноси, менежмент йўналишларида мутахассислар тайёрланади.